ส่วนที่ 2

การจัดการและการกำกับดูแลกิจการ

  -----------------------------------------------------------------------
  7. ข้อมูลหลักทรัพย์และผู้ถือหุ้น

  -----------------------------------------------------------------------

7.1 จำนวนทุนจดทะเบียนและทุนชำระแล้ว

ณ วันที่ 31 ธันวาคม 2556 บริษัทมีทุนจดทะเบียนจำนวน 974,403,900 บาท
และทุนที่ชำระแล้วเท่ากับ 804,878,860 บาท แบ่งเป็นหุ้นสามัญ 804,878,860 หุ้น มูลค่าหุ้นละ
1 บาท* จากการดำเนินการจดทะเบียนลดทุนทั้งทุนจดทะเบียนและทุนที่ชำระแล้วต่อกระทรวงพาณิชย์
โดยการตัดหุ้นที่ซื้อคืน** ของบริษัท จำนวน 25,596,100 หุ้น มูลค่าที่ตราไว้หุ้นละ 1 บาท รวม
25,596,100 บาท ในวันที่ 5 มีนาคม 2555***

* ได้จดทะเบียนเปลี่ยนแปลงมูลค่าหุ้นที่ตราไว้จาก 5 บาทเป็น 1 บาท ณ 27 พฤษภาคม 2547

* * โครงการซื้อหุ้นคืนเพื่อการบริหารทางการเงิน ตามมติที่ประชุมคณะกรรมการครั้งที่ 4/2551
เมื่อวันที่ 7 ตุลาคม 2551

* * * การจดทะเบียนลดทุนโดยการตัดหุ้นที่ซื้อคืนที่จำหน่ายไม่ได้
ตามมติที่ประชุมคณะกรรมการครั้งที่ 1/2555 เมื่อวันที่ 28 กุมภาพันธ์ 2555

7.2 ผู้ถือหุ้น

รายชื่อผู้ถือหุ้นใหญ่ 10 รายแรก ณ วันปิดสมุดทะเบียนล่าสุด (ณ วันที่ 14 มีนาคม 2556)

  ------ ------------------------------------------------ ------------- -------
  ลำดับ   ชื่อ                                               จำนวนหุ้น       ( % )

  1.     OMAC (HK) LIMITED, บริษัท โอแมค จำกัด, RAINBOW JOY  253,419,360   31.49
         LIMITED                                                        

  2.     BNP PARIBAS SECURITIES SERVICES LUXEMBOURG       98,393,900    12.22

  3.     THE HONGKONG AND SHANGHAI BANKING CORPORATION    86,102,500    10.70
         LIMITED, SINGAPORE BRANCH                                      

  4.     [] STATE STREET BANK EUROPE LIMITED              45,698,480    5.68

  5.     HSBC (SINGAPORE) NOMINEES PTE LTD                37,667,610    4.68

  6.     BNP PARIBAS SECURITIES SERVICES, LONDON BRANCH   22,337,200    2.78

  7.     STATE STREET BANK AND TRUST COMPANY              22,207,114    2.76

  8.     บริษัท ไทยเอ็นวีดีอาร์ จำกัด                            16,380,427    2.04

  9.     NORTRUST NOMINEES LTD.                           13,334,300    1.66

  10.    RBC INVESTOR SERVICES BANK S.A.                  9,287,700     1.15
  ------ ------------------------------------------------ ------------- -------

หมายเหตุ: - ลำดับ (1) คือผู้ถือหุ้นกลุ่มเดียวกันตามมาตรา 258
แห่งพ.ร.บ.หลักทรัพย์และตลาดหลักทรัพย์แห่งประเทศไทย (ฉบับที่ 4) พ.ศ. 2551

  - กลุ่มตระกูลฮัน ถือหุ้นใน OMAC (HK) Limited และบริษัท โอแมค จำกัด คิดเป็นร้อยละ
  99.98 และ 99.99 ตามลำดับ ดังรายละเอียดดังนี้

  (1) OMAC (HK) Limited ประกอบด้วย

-   นายซุยหย่ำ แซ่หั่น ถือหุ้นในอัตราร้อยละ 49.99

-   นางซิลวี่ แซ่ห่าน ถือหุ้นในอัตราร้อยละ 49.99

  (2) บริษัท โอแมค จำกัด ประกอบด้วย

-   น.ส. เจนีน มากาเร็ต ฮัน ถือหุ้นในอัตราร้อยละ 33.33

-   นายริชาร์ด เดวิด ฮัน ถือหุ้นในอัตราร้อยละ 15.28

-   น.ส. อลินา ซิลวี่ ฮัน ถือหุ้นในอัตราร้อยละ 18.05

-   กองทุนมิเชลล์ ไทยแลนด์ ออทอไรซ์ เพอร์โพส ทรัสต์ (บาฮามาส) โดย น.ส. มิเชลส์ วี
    ฮัน ถือหุ้นในอัตราร้อยละ 33.33

  - นอกจากนั้น กลุ่มตระกูลฮัน ซึ่งประกอบด้วย นายซุยหย่ำ แซ่หั่น นางซิลวี่ แซ่ห่าน นายริชาร์ด
  เดวิด ฮัน และ น.ส.มิเชลส์ วี ฮันยังดำรงตำแหน่งกรรมการของ Rainbow Joy Ltd.
  ทั้งหมด ดังนั้นทั้งสามบริษัทดังกล่าวจึงจัดเป็นผู้ถือหุ้นกลุ่มเดียวกันตาม มาตรา 258 แห่งพ.ร.บ.
  หลักทรัพย์และตลาดหลักทรัพย์แห่งประเทศไทย พ.ศ. 2535 กลุ่มดังกล่าวถือหุ้นในบริษัทรวมทั้งสิ้น
  ร้อยละ 30.73

- นอกจากลำดับที่ 1 แล้ว บริษัทฯ ไม่มีผู้ถือหุ้นรายใหญ่ใน 10 ลำดับที่เหลือ
มีส่วนเกี่ยวข้องกับบริษัทฯ

7.3 การออกหลักทรัพย์อื่น

บริษัทฯ ไม่ได้ออกหลักทรัพย์ชนิดอื่นใด นอกจากหุ้นสามัญตามที่ระบุข้างต้น

7.4 นโยบายการจ่ายเงินปันผล

  บริษัทฯ มีนโยบายการจ่ายเงินปันผลประมาณร้อยละ 30 – 100
  ของกำไรสุทธิของงบการเงินรวมหลังหักเงินสำรองต่างๆ
  ทุกประเภทที่กฏหมายและบริษัทได้กำหนดไว้ อย่างไรก็ตาม
  อัตราการจ่ายเงินปันผลดังกล่าวจะขึ้นอยู่กับกระแสเงินสดและแผนการลงทุนของบริษัทฯ
  และบริษัทย่อยรวมถึงข้อจำกัดทางกฏหมายและความจำเป็นอื่นๆ
  และนโยบายในการจ่ายเงินปันผลของบริษัทย่อยที่จะจ่ายให้บริษัทฯ คือร้อยละ 0 – 100
  ของกำไรที่จัดสรรได้

+----------------------------------------------------------------+-----+
|   8. โครงสร้างการจัดการ                                          |     |
+----------------------------------------------------------------+-----+

8.1 คณะกรรมการบริษัทฯ

โครงสร้างกรรมการบริษัทฯ คือ คณะกรรมการบริษัทฯ คณะกรรมการบริหาร
คณะกรรมการตรวจสอบ คณะกรรมการสรรหา คณะกรรมการกำกับดูแลกิจการ
และคณะกรรมการความเสี่ยง ซึ่งมีรายละเอียดดังนี้

คณะกรรมการบริษัท

ณ วันที่ 31 ธันวาคม 2556 คณะกรรมการบริษัทมีทั้งหมด 6 ท่าน ประกอบไปด้วยกรรมการบริหาร
3 ท่าน และกรรมการอิสระ 3 ท่าน ดังรายละเอียดต่อไปนี้

+----------------------+--------------------------------+--------------+
| ชื่อ                   | ตำแหน่ง                         | ว            |
|                      |                                | ันที่ดำรงตำแหน่ง |
+----------------------+--------------------------------+--------------+
| 1. นายบัญชา ทานพระกร  | กรรมการอิสระ                    | 7 พฤศจิกายน   |
|                      |                                | 2545         |
|                      | ประธานกรรมการบริษัทฯ             |              |
|                      |                                |              |
|                      | ประธานกรรมการตรวจสอบ           |              |
+----------------------+--------------------------------+--------------+
| 2. นายริชาร์ด เดวิด ฮัน  | กรรมการบริหาร                   | 26 กรกฎาคม   |
|                      |                                | 2536         |
|                      | กรรมการสรรหา                   |              |
+----------------------+--------------------------------+--------------+
| 3. นายวินสัน มุง ชู ฮุย   | กรรมการบริหาร                   | 26 กรกฎาคม   |
|                      |                                | 2536         |
+----------------------+--------------------------------+--------------+
| 4. นายเทอร์เรนซ ฟิลิป   | กรรมการบริหาร                   | 26 กรกฎาคม   |
| เวียร์                 |                                | 2536         |
|                      | ประธานกรรมการกำกับดูแลกิจการ      |              |
|                      |                                |              |
|                      | ประธานกรรมการบริหารความเสี่ยง     |              |
+----------------------+--------------------------------+--------------+
| 5. นางสลักจิตต์ ปรีดาภรณ์ | กรรมการอิสระ                    | 1 ธันวาคม     |
|                      |                                | 2556         |
|                      | กรรมการตรวจสอบ                 |              |
|                      |                                |              |
|                      | กรรมการสรรหา                   |              |
|                      |                                |              |
|                      | กรรมการกำกับดูแลกิจการ            |              |
+----------------------+--------------------------------+--------------+
| 6. นายยิ่งศักดิ์ เจนรถา   | กรรมการอิสระ                    | 1 ธันวาคม     |
|                      |                                | 2556         |
|                      | กรรมการตรวจสอบ                 |              |
|                      |                                |              |
|                      | ประธานกรรมการสรรหา             |              |
|                      |                                |              |
|                      | กรรมการกำกับดูแลกิจการ            |              |
+----------------------+--------------------------------+--------------+

รายชื่อกรรมการที่ลาออกในปี 2556 มีดังนี้

+----------------------+--------------------------------+--------------+
| ชื่อ                   | ตำแหน่ง                         | วันที่ลาออก     |
+----------------------+--------------------------------+--------------+
| 1. นายวรพจน์          | กรรมการอิสระ                    | 30 พฤศจิกายน  |
| เทพวนาประสิทธิ์         |                                | 2556         |
|                      | กรรมการตรวจสอบ                 |              |
|                      |                                |              |
|                      | ประธานกรรมการสรรหา             |              |
+----------------------+--------------------------------+--------------+
| 2. นายมาร์ติน เอ็นโน    | กรรมการอิสระ                    | 30 พฤศจิกายน  |
| ฮอร์น                 |                                | 2556         |
|                      | กรรมการตรวจสอบ                 |              |
|                      |                                |              |
|                      | กรรมการสรรหา                   |              |
+----------------------+--------------------------------+--------------+

การดำรงตำแหน่งกรรมการในบริษัทย่อยของบริษัท ฮานา ไมโครอิเล็คโทรนิคส จำกัด (มหาชน)

+----------------------+-----------------------------------------------+
| ชื่อ                   | ตำแหน่ง                                        |
+----------------------+-----------------------------------------------+
| 1. นายบัญชา ทานพระกร  | ไม่มี                                           |
+----------------------+-----------------------------------------------+
| 2. นายริชาร์ด เดวิด ฮัน  | 1. บริษัทฮานา เซมิคอนดักเตอร์ (กรุงเทพ) จำกัด        |
|                      |                                               |
|                      | 2. บริษัทฮานา เซมิคอนดักเตอร์ (อยุธยา) จำกัด         |
|                      |                                               |
|                      | 3. บริษัทฮานา ไมโครดิสเพลย์ เทคโนโลยี่ อิงค์ จำกัด     |
|                      |                                               |
|                      | 4. บริษัทฮานา ไมโครอิเล็คโทรนิคส อิงค์ จำกัด          |
|                      |                                               |
|                      | 5. บริษัทฮานา ไมโครอิเล็คโทรนิคส (เจียซิง) จำกัด      |
|                      |                                               |
|                      | 6. บริษัทฮานา ไมโครอิเล็คโทรนิคส อินเวสเมนท์ จำกัด    |
|                      |                                               |
|                      | 7. บริษัทฮานา ไมโครอิเล็คโทรนิคส อินเตอร์เนชั่นแนล     |
|                      | จำกัด                                          |
|                      |                                               |
|                      | 8. บริษัทฮานา ไมโครอิเล็คโทรนิคส เอ็นเตอร์ไพรส์ จำกัด  |
|                      |                                               |
|                      | 9. บริษัทฮานา เทคโนโลยี่ กรุ๊ป จำกัด                 |
|                      |                                               |
|                      | 10. บริษัทฮานา เทคโนโลยี่ อินเวสเม้นท์ จำกัด          |
|                      |                                               |
|                      | 11. บริษัทฮานา เซมิคอนดักเตอร์ โฮลดิ้ง จำกัด          |
|                      |                                               |
|                      | 12. บริษัทฮานา เซมิคอนดักเตอร์ อินเตอร์เนชั่นแนล จำกัด  |
|                      |                                               |
|                      | 13. บริษัทฮานา มาเก๊า คอมเมอร์เชียล ออฟชอร์ จำกัด    |
|                      |                                               |
|                      | 14. บริษัทโอแมค เซลส์ จำกัด                       |
|                      |                                               |
|                      | 15. บริษัทฮานา ไมโครอิเล็คโทรนิคส (กัมพูชา) จำกัด     |
+----------------------+-----------------------------------------------+
| 3. นายวินสัน มุง ชู ฮุย   | 1. บริษัทฮานา เซมิคอนดักเตอร์ (กรุงเทพ) จำกัด        |
|                      |                                               |
| 3. นายวินสัน มุง ชู ฮุย   | 2. บริษัทฮานา เซมิคอนดักเตอร์ (อยุธยา) จำกัด         |
| (ต่อ)                 |                                               |
|                      | 3. บริษัทฮานา ไมโครดิสเพลย์ เทคโนโลยี่ อิงค์ จำกัด     |
|                      |                                               |
|                      | 4. บริษัทฮานา ไมโครอิเล็คโทรนิคส อิงค์ จำกัด          |
|                      |                                               |
|                      | 5. บริษัทฮานา ไมโครอิเล็คโทรนิคส (เจียซิง) จำกัด      |
|                      |                                               |
|                      | 6. บริษัทฮานา เทคโนโลยี่ กรุ๊ป จำกัด                 |
|                      |                                               |
|                      | 7. บริษัทฮานา เทคโนโลยี่ อินเวสเม้นท์ จำกัด           |
|                      |                                               |
|                      | 8. บริษัทฮานา มาเก๊า คอมเมอร์เชียล ออฟชอร์ จำกัด     |
|                      |                                               |
|                      | 9. บริษัทฮานา ไมโครอิเล็คโทรนิคส (กัมพูชา) จำกัด      |
+----------------------+-----------------------------------------------+
| 4. นายเทอร์เรนซ ฟิลิป   | 1. บริษัทฮานา เซมิคอนดักเตอร์ (กรุงเทพ) จำกัด        |
| เวียร์                 |                                               |
|                      | 2. บริษัทฮานา เซมิคอนดักเตอร์ (อยุธยา) จำกัด         |
|                      |                                               |
|                      | 3. บริษัทฮานา ไมโครดิสเพลย์ เทคโนโลยี่ อิงค์ จำกัด     |
|                      |                                               |
|                      | 4. บริษัทฮานา ไมโครอิเล็คโทรนิคส อิงค์ จำกัด          |
|                      |                                               |
|                      | 5. บริษัทฮานา ไมโครอิเล็คโทรนิคส (เจียซิง) จำกัด      |
|                      |                                               |
|                      | 6. บริษัทฮานา ไมโครอิเล็คโทรนิคส อินเวสเมนท์ จำกัด    |
|                      |                                               |
|                      | 7. บริษัทฮานา ไมโครอิเล็คโทรนิคส อินเตอร์เนชั่นแนล     |
|                      | จำกัด                                          |
|                      |                                               |
|                      | 8. บริษัทฮานา ไมโครอิเล็คโทรนิคส เอ็นเตอร์ไพรส์ จำกัด  |
|                      |                                               |
|                      | 9. บริษัทฮานา เทคโนโลยี่ กรุ๊ป จำกัด                 |
|                      |                                               |
|                      | 10. บริษัทฮานา เทคโนโลยี่ อินเวสเม้นท์ จำกัด          |
|                      |                                               |
|                      | 11. บริษัทฮานา เซมิคอนดักเตอร์ โฮลดิ้ง จำกัด          |
|                      |                                               |
|                      | 12. บริษัทฮานา เซมิคอนดักเตอร์ อินเตอร์เนชั่นแนล จำกัด  |
|                      |                                               |
|                      | 13. บริษัทฮานา มาเก๊า คอมเมอร์เชียล ออฟชอร์ จำกัด    |
|                      |                                               |
|                      | 14. บริษัทโอแมค เซลส์ จำกัด                       |
|                      |                                               |
|                      | 15. บริษัทฮานา ไมโครอิเล็คโทรนิคส (กัมพูชา) จำกัด     |
+----------------------+-----------------------------------------------+
| 5. นางสลักจิตต์ ปรีดาภรณ์ | ไม่มี                                           |
+----------------------+-----------------------------------------------+
| 6. นายยิ่งศักดิ์ เจนรถา   | ไม่มี                                           |
+----------------------+-----------------------------------------------+

การเข้าร่วมประชุมคณะกรรมการและประชุมผู้ถือหุ้น

+-------------------+-------+-------+-------+------+-------+-------+
| การประชุม          | คณะกร | คณ    | คณะกร | สามัญ | คณ    | คณ    |
|                   | รมการ | ะกรรม | รมการ |      | ะกรรม | ะกรรม |
|                   | บริษัทฯ | การตร | สรรหา | ผ    | การกำ | การที่ไ |
|                   |       | วจสอบ |       | ู้ถือหุ้น | กับดูแล | ม่ใช่กร |
|                   |       |       |       |      | กิจการ | รมการ |
|                   |       |       |       |      |       | บริหาร |
+-------------------+-------+-------+-------+------+-------+-------+
| จำ                | 6     | 4     | 2     | 1    | 1     | 1     |
| นวนครั้งการประชุมในปี |       |       |       |      |       |       |
| 2556              |       |       |       |      |       |       |
+-------------------+-------+-------+-------+------+-------+-------+
| จำ                | 6/6   | 4/4   | 2/2   | 1/1  | -     | -     |
| นวนครั้งที่เข้าร่วมประช |       |       |       |      |       |       |
| ุม/มีส่วนร่วมประชุมในปี | 6/6   | -     | -     | 1/1  | -     | -     |
| 2556              |       |       |       |      |       |       |
|                   | 5/6   | 4/4   | -     | 1/1  | 1/1   | -     |
| กรรมการบริหาร:     |       |       |       |      |       |       |
|                   |       |       |       |      |       |       |
| นายริชาร์ด เดวิด ฮัน  |       |       |       |      |       |       |
|                   |       |       |       |      |       |       |
| นายวินสัน มุง ชู ฮุย   |       |       |       |      |       |       |
|                   |       |       |       |      |       |       |
| นายเทอร์เรนซ ฟิลิป   |       |       |       |      |       |       |
| เวียร์              |       |       |       |      |       |       |
+-------------------+-------+-------+-------+------+-------+-------+
| กรรมการอิสระ:      | 6/6   | 4/4   | -     | 1/1  | -     | 1/1   |
|                   |       |       |       |      |       |       |
| นายบัญชา ทานพระกร  | 1/1   | -     | 1/1   | -    | 1/1   | -     |
|                   |       |       |       |      |       |       |
| กรรมการใหม่ที่เข     | 1/1   | -     | 1/1   | -    | 1/1   | -     |
| ้าดำรงตำแหน่งเมื่อวันที่ |       |       |       |      |       |       |
| 1 ธันวาคม 2556:    | 5/5   | 4/4   | 1/1   | 1/1  | -     | 1/1   |
|                   |       |       |       |      |       |       |
| นางสลักจิตต์ ปรีดาภรณ์ | 5/5   | 4/4   | 1/1   | 1/1  | -     | 1/1   |
|                   |       |       |       |      |       |       |
| นายยิ่งศักดิ์ เจนรถา   |       |       |       |      |       |       |
|                   |       |       |       |      |       |       |
| กร                |       |       |       |      |       |       |
| รมการที่ลาออกเมื่อวันที่ |       |       |       |      |       |       |
|                   |       |       |       |      |       |       |
| 30 พฤศจิกายน 2556: |       |       |       |      |       |       |
|                   |       |       |       |      |       |       |
| นายวรพจน์          |       |       |       |      |       |       |
| เทพวนาประสิทธ์      |       |       |       |      |       |       |
|                   |       |       |       |      |       |       |
| นายมาร์ติน เอ็นโน    |       |       |       |      |       |       |
| ฮอร์น*             |       |       |       |      |       |       |
+-------------------+-------+-------+-------+------+-------+-------+

*นายมาร์ติน เอ็นโน ฮอร์น ร่วมประชุมทางโทรศัพท์จากต่างประเทศ 1 ครั้ง

8.2 ผู้บริหาร

ณ วันที่ 31 ธันวาคม 2556 บริษัท มีผู้บริหารทั้งหมด 5 ท่านดังนี้

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1. นายริชาร์ด เดวิด ฮัน        | รองประธาน ประธานบริหาร และ หัวหน้าฝ่ายบริหาร |
|                            |                                         |
| 2. นายวินสัน มุง ชู ฮุย         | ประธานอำนวยการและหัวหน้าฝ่ายปฏิบัติการ        |
|                            |                                         |
| 3. นายเทอร์เรนซ ฟิลิป เวียร์    | รองประธานบริหารและหัวหน้าฝ่ายการเงิน         |
|                            |                                         |
| 4. นาย วิง เกิง เชาว์         | รองประธานและผู้จัดการโรงงาน                |
|                            |                                         |
| 5. นางสาวอัจฉรา ชัยชาญชีพ     | ผู้จัดการอาวุโสแผนกบัญชี                      |
|                            |                                         |
| (แต่งตั้งเมื่อ 14 ตุลาคม 2556)   |                                         |
+----------------------------+-----------------------------------------+

โครงสร้างคณะกรรมการบริษัท

[]

[]

[]

8.3 เลขานุการบริษัท

คณะกรรมการบริษัทแต่งตั้งนางสาวจิระภา คงมณี ผู้จบการศึกษาปริญญาตรีสาขาบัญชี
และปริญาโทสาขาบริหารธุรกิจ ทำหน้าที่เป็นเลขานุการบริษัทเมื่อวันที่ 11 สิงหาคม 2551
โดยมีหน้าที่และความรับผิดชอบตามพระราชบัญญัติตลาดหลักทรัพย์ ฉบับที่ 4 พ.ศ. 2551 ในมาตรา
89/15 และ 86/16 ซึ่งมีผลบังคับใช้เมื่อวันที่ 31 สิงหาคม 2551 เลขานุการบริษัทฯ
จะต้องปฏิบัติหน้าที่ด้วยความรับผิดชอบ ระมัดระวัง และด้วยความซื่อสัตย์
และจะต้องปฏิบัติตามกฏหมาย วัตถุประสงค์ ข้อบังคับของบริษัทฯ มติของที่ประชุมคณะกรรมการ
และมติที่ประชุมของผู้ถือหุ้น

8.4 ค่าตอบแทนกรรมการ และ ผู้บริหาร

ค่าตอบแทนกรรมการ:

บริษัทฯให้ค่าตอบแทนกรรมการสำหรับกรรมการอิสระ
ส่วนกรรมการบริหารได้รับค่าตอบแทนในฐานะพนักงานของบริษัทฯ ดังนั้นบริษัทฯ
จึงไม่มีการแต่งตั้งคณะกรรมการกําหนดค่าตอบแทน
ทั้งนี้คณะกรรมการทั้งคณะจะเป็นผู้พิจาณาค่าตอบแทนของกรรมการ
โดยบริษัทฯมีนโยบายจ่ายค่าตอบแทนกรรมการที่ให้เฉพาะกับกรรมการอิสระในรูปของเบี้ยประชุมและโบนัส
ซึ่งอัตราการจ่ายจะขึ้นอยู่กับขอบเขตความรับผิดชอบของแต่ละบุคคล
ทั้งนี้ค่าตอบแทนกรรมการได้มีการเปรียบเทียบกับอุตสาหกรรมและโครงสร้างค่าตอบแทนของบริษัทฯ
ซึ่งค่าตอบแทนกรรมการทุกรูปแบบได้รับการอนุมัติโดยที่ประชุมผู้ถือหุ้นทุกๆ ปี

รายละเอียดค่าตอบแทนของกรรมการแยกเป็นรายบุคคล มีดังนี้

+--------------------+-----------------------+------------+----------+
| ชื่อ                 | ตำแหน่ง                | เบี้ยประชุม   | โบนัส     |
|                    |                       | (บาท)      | (บาท)    |
+--------------------+-----------------------+------------+----------+
| 1. นายบัญชา         | กรรมการอิสระ           | 714,000    | 89,250   |
| ทานพระกร           |                       |            |          |
|                    | ประธานกรรมการบริษัท     |            |          |
|                    |                       |            |          |
|                    | ประธานกรรมการตรวจสอบ  |            |          |
+--------------------+-----------------------+------------+----------+
| 2. นางสลักติตต์       | กรรมการอิสระ           | 52,500     | -        |
| ปรีดาภรณ์            |                       |            |          |
|                    | กรรมการตรวจสอบ        |            |          |
| (                  |                       |            |          |
| กรรมการใหม่แต่งตั้งเมื่อ | กรรมการสรรหา          |            |          |
|                    |                       |            |          |
| วันที่ 1 ธันวาคม 2556) | กรรมการกำกับดูแลกิจการ   |            |          |
+--------------------+-----------------------+------------+----------+
| 3. นายยิ่งศักดิ์ เจนรถา | กรรมการอิสระ           | 52,500     | -        |
|                    |                       |            |          |
| (                  | กรรมการตรวจสอบ        |            |          |
| กรรมการใหม่แต่งตั้งเมื่อ |                       |            |          |
|                    | ประธานกรรมการสรรหา    |            |          |
| วันที่ 1 ธันวาคม 2556) |                       |            |          |
|                    | กรรมการกำกับดูแลกิจการ   |            |          |
+--------------------+-----------------------+------------+----------+
| 2. นายวรพจน์        | กรรมการอิสระ           | 341,250    | 52,500   |
| เทพวนาประสิทธิ์       |                       |            |          |
|                    | กรรมการตรวจสอบ        |            |          |
| (ลาออกเมื่อวันที่ 30    |                       |            |          |
| พฤศจิกายน 2556)     | ประธานกรรมการสรรหา    |            |          |
+--------------------+-----------------------+------------+----------+
| 3. นายมาร์ติน เอ็นโน  | กรรมการอิสระ           | 341,250    | 52,500   |
| ฮอร์น               |                       |            |          |
|                    | กรรมการตรวจสอบ        |            |          |
| (ลาออกเมื่อวันที่ 30    |                       |            |          |
| พฤศจิกายน 2556)     | กรรมการสรรหา          |            |          |
+--------------------+-----------------------+------------+----------+
| 4. นายริชาร์ด เดวิด   | กรรมการบริหาร          | -          | -        |
| ฮัน                 |                       |            |          |
|                    | กรรมการสรรหา          |            |          |
+--------------------+-----------------------+------------+----------+
| 5. นายวินสัน มุง ชู ฮุย | กรรมการบริหาร          | -          | -        |
+--------------------+-----------------------+------------+----------+
| 6. นายเทอร์เรนซ ฟิลิป | กรรมการบริหาร          | -          | -        |
| เวียร์               |                       |            |          |
|                    | ประธ                  |            |          |
|                    | านกรรมการกำกับดูแลกิจการ |            |          |
|                    |                       |            |          |
|                    | ประธา                 |            |          |
|                    | นกรรมการบริหารความเสี่ยง |            |          |
+--------------------+-----------------------+------------+----------+

ค่าตอบแทนผู้บริหาร:

เกณฑ์ค่าตอบแทนของผู้บริหาร – บริษัทฯพิจารณาค่าตอบแทนผู้บริหารที่จะสามารถดึงดูด จูงใจ
และรักษาพนักงานที่มีประสบการณ์และความสามารถ
ค่าตอบแทนผู้บริหารประกอบด้วยเงินเดือนและโบนัส (โบนัสประจำปีและโบนัสตามผลงาน)
และสวัสดิการของพนักงาน เช่น กองทุนสำรองเลี้ยงชีพ สิทธิประโยชน์ในการรักษาพยาบาล
การประกันชีวิต เป็นต้น
บริษัทฯมีกองทุนสำรองเลี้ยงชีพที่เป็นส่วนหนึ่งของโครงการผลประโยชน์ตอบแทนสร้างแรงจูงใจ
ให้ผู้บริหารและพนักงาน ที่จะมีสวัสดิการกรณีเสียชีวิต พิการ ลาออก หรือเกษียนอายุ
บริษัทฯจ่ายสมทบให้ในอัตราร้อยละ 3 - 7.5 ของเงินเดือน
ทั้งนี้ขึ้นอยู่กับอายุงานที่ทำงานกับบริษัทฯ
นอกจากนี้ยังมีค่าตอบแทนระยะยาวคือเงินผลประโยชน์จากการเกษียณอายุซึ่งมีสิทธิ์ที่ได้รับเมื่อเกษียณอายุงาน

เกณฑ์การประเมิน – บริษัทฯใช้หลักเกณฑ์การจ่ายค่าตอบแทนผู้บริหารตามผลงาน
โดยพิจารณาจากบทบาทหน้าที่ การทุ่มเท
ภาระและความรับผิดชอบแต่ละตำแหน่งของผู้บริหารแต่ละราย
การกำหนดค่าตอบแทนยังพิจารณาจากอัตราค่าตอบแทนในตลาด
และอัตราเงินเดือนประจำปีที่ปรับเพิ่มขึ้นให้กับพนักงานที่ได้พิจารณาจากการสำรวจอัตราเงินเดือนในตลาดแรงงานโดยแผนกทรัพยากรบุคคล
คณะกรรมการฯมอบหมายให้คณะกรรมการบริหารกำหนดค่าตอบแทนของกรรมการผู้จัดการซึ่งเป็นไปตามหลักเกณฑ์การประเมินตามผลงาน
(performance-based compensation)

ค่าตอบแทนของผู้บริหารของบริษัท 5 ท่านในปี 2556 ดังรายละเอียดดังนี้

  ------------------- ------------------------- -------------------------
  ประเภทค่าตอบแทน      จำนวน (บาท)               

  เงินเดือน             13,824,989                

  โบนัส                3,644,470                 

  กองทุนสำรองเลี้ยงชีพ    632,025                   

  ค่าตอบแทนกรรมการ     -                         

  รวม                 18,101,484                
  ------------------- ------------------------- -------------------------

8.5 บุคคลากร

ณ 31 ธันวาคม 2556 บริษัทฯ และบริษัทย่อยมีจำนวนพนักงานทั้งหมด 10,682 คน ในปี 2556
ค่าตอบแทนของพนักงานรวมถึงเงินเดือน ค่าล่วงเวลา โบนัส และกองทุนสำรองเลี้ยงชีพ เป็นต้น
จำนวนทั้งสิ้น 3,164 ล้านบาท ในประเทศไทย มีจำนวนพนักงานทั้งหมด 8,126 คน
และค่าตอบแทนของพนักงานจำนวนทั้งสิ้น 2,265 ล้านบาท

จำนวนพนักงานและค่าตอบแทนบุคคากรของบริษัทฯในประเทศไทย

  ------------------------ ------------------------- ----------------------
  ปี 2556                   บริษัท ฮานา ไมโครอิเล็คโทรนิคส บริษัท ฮานา เซมิคอนดักเตอร์
                           จำกัด (มหาชน)              (อยุธยา) จำกัด

  พนักงานในส่วนการผลิต        4,236 คน                  2,936 คน

  พนักงานในส่วนบริหารและอื่นๆ   532 คน                    422 คน

  จำนวนพนักงานทั้งหมด         4,768 คน                  3,358 คน

  รวมค่าตอบแทน              1,173 ล้านบาท              1,092 ล้านบาท
  ------------------------ ------------------------- ----------------------

นโยบายการพัฒนาพนักงาน

บริษัทฯ เชื่อมั่นในคุณค่าและศักยภาพของพนักงานทุกคน
ในการที่จะดึงดูดและรักษาพนักงานให้ทำงานกับบริษัทฯ
บริษัทฯมีความมุ่งมั่นที่จะพัฒนาพนักงานผ่านโครงการฝึกอบรมและการพัฒนาอย่างต่อเนื่อง
บริษัทฯจัดโครงการที่หลากหลายในการฝึกอบรมและพัฒนาพนักงาน
เพื่อเสริมสร้างความรู้ทักษะและการพัฒนาเส้นทางอาชีพสำหรับพนักงานทุกระดับ
โครงการฝึกอบรมนี้รวมถึงการอบรมพนักงานที่เข้าใหม่ การอบรมด้านการผลิต การอบรมด้านเทคนิค
การอบรมด้านการบริหาร และอบรมในทักษะหลายๆ ด้าน การเปลี่ยนหมุนเวียนตำแหน่งงาน
และโครงการพัฒนาเส้นทางอาชีพต่างๆ

  -----------------------------------------------------------------------
  9. การกำกับดูแลกิจการ

  -----------------------------------------------------------------------

9.1 นโยบายการกำกับดูแลกิจการ

คณะกรรมการบริษัทฯ เชื่อมั่นว่าการกำกับดูแลกิจการที่ดี
จะเป็นส่วนสำคัญที่ช่วยให้องค์กรประสบความสำเร็จ และสร้างความเชื่อถือให้เกิดขึ้นทั้งแก่ผู้ถือหุ้น
ลูกค้า เจ้าหนี้ ลูกหนี้ คู่ค้า ซัพพลายเออร์ นักวิเคราะห์, นักลงทุน สถาบันการเงิน
และพนักงานของบริษัทฯ การกำกับดูแลกิจการที่มีประสิทธิภาพก่อให้เกิดความซื่อสัตย์สุจริตในองค์กร
ความไว้วางใจ ความโปร่งใสทางการเงิน ความเป็นผู้นำที่เข้มแข็ง
และการเติบโตขององค์กรและธุรกิจในระยะยาว
เพื่อจุดมุ่งหมายของการมีระบบการกำกับดูแลกิจการที่มีประสิทธิภาพ
คณะกรรมการบริษัทฯจึงได้กำหนดแนวทางการกำกับดูแลกิจการ
เพื่อช่วยให้คณะกรรมการมีแนวทางในการปฏิบัติหน้าที่
นโยบายการกำกับดูแลกิจการถูกจัดขึ้นด้วยหลักการที่สามารถปรับเปลี่ยนได้ตามความเหมาะสม
ซึ่งคณะกรรมการจะทำการสอบทานเป็นระยะ เพื่อให้สอดคล้องกับสถานการณ์ของบริษัทฯ
และตามข้อกำหนดและกฎหมายที่เกี่ยวข้อง

นโยบายการกำกับดูแลกิจการนี้
คณะกรรมการและพนักงานทุกระดับชั้นต่างถูกคาดหวังที่จะนำนโยบายการกำกับดูแลกิจการไปประยุกต์ใช้และร่วมมือกับทางบริษัทฯในความพยายามที่จะดำเนินการปฏิบัติให้เกิดสัมฤทธิ์ผล

บริษัทได้เปิดเผยนโยบายการกำกับดูแลกิจการทั้งภาษาไทยและภาษาอังกฤษในเว็บไซต์ของบริษัท
http://www.hanagroup.com ในหมวดหัวข้อ Investor Relation

9.2 คณะกรรมการชุดย่อย

คณะกรรมการชุดย่อยของบริษัทฯ มีจำนวน 5 คณะ ประกอบด้วย คณะกรรมการบริหาร
คณะกรรมการตรวจสอบ คณะกรรมการสรรหา คณะกรรมการกำกับดูแลกิจการ
และคณะกรรมการบริหารความเสี่ยง
โดยคณะกรรมการบริษัทฯได้จัดตั้งคณะอนุกรรมการดังกล่าวขึ้นเพื่อช่วยปฏิบัติหน้าที่ตามที่ได้รับมอบหมาย

คณะกรรมการบริหาร:

โครงสร้าง: ประกอบด้วยสมาชิกจำนวน 3 ท่าน

วาระการดำรงตำแหน่ง: ไม่มีกำหนดระยะเวลา

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1. นายริชาร์ด เดวิด ฮัน        | รองประธานกรรมการ และหัวหน้าฝ่ายบริหาร       |
|                            |                                         |
| 2. นายวินสัน มุง ชู ฮุย         | ประธาน และหัวหน้าฝ่ายปฎิบัติการ               |
|                            |                                         |
| 3. นายเทอร์เรนซ ฟิลิป เวียร์    | รองประธานหัวหน้าฝ่ายการเงิน                 |
+----------------------------+-----------------------------------------+

ขอบเขตอำนาจหน้าที่คณะกรรมการบริหาร

1. บริหารจัดการ ดำเนินธุรกิจของบริษัทฯ ให้สอดคล้องตามนโยบาย แผนงาน
และแผนธุรกิจที่กำหนดโดยคณะกรรมการบริษัท

2. กำหนดงบประมาณและอำนาจการบริหารต่างๆ ของบริษัทฯ

3. ตรวจสอบ ติดตามการดำเนินนโยบายของบริษัทฯที่กำหนดให้เป็นไปอย่างมีประสิทธิภาพ

4. ตรวจสอบ ติดตามผลการดำเนินงานของบริษัทฯที่กำหนดให้เป็นไปตามแผนธุรกิจ

5. พิจารณาโครงการลงทุนขนาดใหญ่ของบริษัทฯ เช่นการเข้าร่วมลงทุนกับบริษัทอื่น
การก่อสร้างโรงงานแห่งใหม่ เป็นต้น โดยโครงการเงินลงทุนที่มีมูลค่าเงินตั้งแต่ 100
ล้านบาทต้องนำเสนอต่อคณะกรรมการฯเพื่อพิจารณาอนุมัติก่อน

6. ดำเนินการในเรื่องอื่นๆ ตามที่คณะกรรมการบริษัท มอบหมาย

คณะกรรมการบริษัทได้อนุมัติการแยกหน้าที่ และอำนาจของฝ่ายบริหารและฝ่ายจัดการ
ในการอนุมัติค่าใช้จ่ายในการดำเนินธุรกิจปกติของบริษัทฯ ทั้งนี้การมอบอำนาจดังกล่าว
จะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่ตน
หรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดทำรายการกับบริษัทฯ หรือบริษัทย่อย

คณะกรรมการตรวจสอบ:

โครงสร้าง: คณะกรรมการตรวจสอบได้รับการแต่งตั้งอย่างเป็นทางการเมื่อวันที่ 10 กันยายน
2542 ประกอบด้วยกรรมการที่ไม่ใช่ผู้บริหารของบริษัทฯ
และมีความเป็นอิสระจากฝ่ายปฏิบัติการอีกทั้งไม่มีความสัมพันธ์ที่อาจก่อให้เกิด
ความขัดแย้งทางผลประโยชน์

วาระการดำรงตำแหน่ง:
ประธานกรรมการตรวจสอบและกรรมการตรวจสอบมีระยะเวลาดำรงตำแหน่งเป็นเวลา 3 ปี

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1. นายบัญชา ทานพระกร        | ประธานกรรมการตรวจสอบ                    |
|                            |                                         |
| 2. นางสลักจิตต์ ปรีดาภรณ์       | กรรมการตรวจสอบ                          |
|                            |                                         |
| 3. นายยิ่งศักดิ์ เจนรถา         | กรรมการตรวจสอบ                          |
+----------------------------+-----------------------------------------+

นายบัญชา และนางสลักจิตต์ มีความเชี่ยวชาญและประสบการณ์ทางด้านการเงิน
ในขณะที่นายยิ่งศักดิ์มีประสบการณ์การทำงานที่เกี่ยวข้องกับธุรกิจอิเล็คทรอนิกส์

ขอบเขตและหน้าที่ของคณะกรรมการตรวจสอบ

1. สอบทานให้บริษัทฯมีการรายงานทางการเงินอย่างถูกต้องและเพียงพอ

2. สอบทานให้บริษัทฯมีระบบการควบคุมภายใน
และระบบการตรวจสอบภายในที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.
สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
และ

  กฎหมายที่เกี่ยวข้องกับธุรกิจของบริษัทฯ

4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้ตรวจสอบโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้เพื่อให้มั่นใจว่า
รายการดังกล่าวสมเหตุสมผลและเป็นประโยชน์สูงสุดต่อบริษัทฯ

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

6.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

6.2 ความเห็นเกี่ยวกับความเพียงพอของระบบควบคุมภายในของบริษัทฯ

  6.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

6.4 ความเห็นเกี่ยวกับความเหมาะสมของผู้สอบบัญชี

6.5 ความเห็นเกี่ยวกับรายการที่อาจมีความขัดแย้งทางผลประโยชน์

6.6 จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

6.7 ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(Charter)

  6.8
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

8.
ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้
ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
ให้คณะกรรมการตรวจสอบรายงานต่อคณะกรรมการของบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

8.1 รายการที่เกิดความขัดแย้งทางผลประโยชน์

8.2 การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

  8.3 การฝ่าฝืนกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัทฯหากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนด
  กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์หรือตลาดหลักทรัพย์

9. สนับสนุนและติดตามให้บริษัทฯมีระบบการบริหารความเสี่ยงและมาตรการที่เหมาะสม

คณะกรรมการสรรหา:

โครงสร้าง: คณะกรรมการสรรหาได้รับการแต่งตั้งอย่างเป็นทางการเมื่อเดือนพฤศจิกายน 2547
ปัจจุบันประกอบด้วยกรรมการอิสระจำนวน 2 ท่าน และกรรมการบริหาร จำนวน 1 ท่าน
โดยคณะกรรมการสรรหาจะต้องประกอบด้วยสมาชิกส่วนใหญ่ที่เป็นกรรมการอิสระ

วาระการดำรงตำแหน่ง:
ประธานกรรมการสรรหาและกรรมการสรรหามีระยะเวลาดำรงตำแหน่งเป็นเวลา 3 ปี

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1. นายยิ่งศักดิ์ เจนรถา         | ประธานกรรมการสรรหา                      |
|                            |                                         |
| 2. นายริชาร์ด เดวิด ฮัน        | กรรมการสรรหา                            |
|                            |                                         |
| 3.นางสลักจิตต์ ปรีดาภรณ์        | กรรมการสรรหา                            |
+----------------------------+-----------------------------------------+

ขอบเขตและหน้าที่ของคณะกรรมการสรรหา:

1. ตรวจสอบขั้นตอน กระบวนการแต่งตั้งกรรมการบริษัทและผู้บริหารหลักให้มีความถูกต้องโปร่งใส

2.
พิจารณาคัดเลือกผู้แข่งขันที่เหมาะสมซึ่งมีคุณสมบัติตรงตามความต้องการเพื่อนำเสนอต่อคณะกรรมการบริษัท

3. สอบทานและนำเสนอแผนการสืบทอดตำแหน่งของกรรมการบริหาร

4. สอบทานทุกๆ ปี ในเรื่องขนาดและองค์ประกอบของคณะกรรมการบริษัท
รวมทั้งการให้ข้อเสนอแนะต่างๆ

คณะกรรมการกำกับดูแลกิจการ:

โครงสร้าง: คณะกรรมการกำกับดูแลกิจการได้รับการแต่งตั้งอย่างเป็นทางการเมื่อปี 2556
ซึ่งประกอบด้วยกรรมการอิสระเป็นส่วนใหญ่

วาระการดำรงตำแหน่ง:
ประธานกรรมการกำกับดูแลกิจการและกรรมการกำกับดูแลกิจการมีระยะเวลาดำรงตำแหน่งเป็นเวลา
3 ปี

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1. นายเทอร์เรนซ ฟิลิป เวียร์    | ประธานกรรมการกำกับดูแลกิจการ               |
|                            |                                         |
| 2 .นางสลักจิตต์ ปรีดาภรณ์       | กรรมการกำกับดูแลกิจการ                     |
|                            |                                         |
| 3. นายยิ่งศักดิ์ เจนรถา         | กรรมการกำกับดูแลกิจการ                     |
+----------------------------+-----------------------------------------+

ขอบเขตและหน้าที่ของคณะกรรมการกำกับดูแลกิจการ

1. พิจารณาทบทวนและปรับปรุงนโยบายการกำกับดูแลกิจการของบริษัทฯอย่างสม่ำเสมอ
อย่างน้อยปีละ 1 ครั้ง เพื่อให้

  สอดคล้องกับแนวทางปฏิบัติตามมาตรฐานสากล และข้อเสนอแนะของสถาบันกำกับฯ
  หรือหน่วยงานที่เกี่ยวข้อง

2. ติดตาม และประเมินผลการปฏิบัติหน้าที่ของกรรมการและฝ่ายบริหารตามแนวทางการปฏิบัติที่ดี
ที่กำหนดไว้ใน

  นโยบายการกำกับดูแลกิจการเป็นประจำทุกสิ้นปี

3. ปฏิบัติงานอื่นใดที่ได้รับมอบหมายจากคณะกรรมการบริษัท

คณะกรรมการบริหารความเสี่ยง:

โครงสร้าง: คณะกรรมการได้แต่งตั้งคณะกรรมการบริหารความเสี่ยงในปี 2551
คณะกรรมการบริหารความเสี่ยงสามารถมอบหมายหน้าที่ให้ทีมบริหารแต่ละโรงงานรับผิดชอบดำเนินงานตามนโยบายการบริหารความเสี่ยง

วาระการดำรงตำแหน่ง: ไม่มีกำหนดระยะเวลา

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1. นายเทอร์เรนซ ฟิลิป เวียร์    | ประธานกรรมการบริหารความเสี่ยง              |
|                            |                                         |
| 2 .นายวิง เกิง เชาว์          | กรรมการบริหารความเสี่ยง                    |
|                            |                                         |
| 3. นายซันเจ มิตรา            | กรรมการบริหารความเสี่ยง                    |
|                            |                                         |
| 4. นายสตีเว่น ลี              | กรรมการบริหารความเสี่ยง                    |
+----------------------------+-----------------------------------------+

ขอบเขตและหน้าที่ของคณะกรรมการบริหารความเสี่ยง:

คณะกรรมการบริษัทได้อนุมัติให้คณะกรรมการบริหารความเสี่ยงมีหน้าที่รับผิดชอบในการนำนโยบายการบริหารจัดการความเสี่ยงไปปฏิบัติใช้
ประเมินประสิทธิภาพของการบริหารจัดการต่อความเสี่ยง
ติดตามดูแลและรายงานวิธีการหรือแนวทางในการตอบสนองต่อความเสี่ยง
เพื่อจำกัดความเสี่ยงให้อยู่ในระดับที่สามารถยอมรับได้
และรายงานผลของการบริหารจัดการด้านความเสี่ยงต่อคณะกรรมการบริษัทเป็นระยะ

9.3 การสรรหาและแต่งตั้งกรรมการและผู้บริหารระดับสูงสุด

(1) กรรมการอิสระ

การสรรหาและแต่งตั้งกรรมการและกรรมการอิสระ

ในการคัดเลือกกรรมการ
คณะกรรมการฯมุ่งเน้นถึงความโปร่งใสในการสรรหาและคัดเลือกบุคคลที่เข้ามาดํารงตําแหน่งกรรมการ
โดยบริษัทฯมีนโยบายในการให้สิทธิผู้ถือหุ้นเสนอรายชื่อผู้ที่เหมาะสมมาเป็นกรรมการ
และบริษัทฯมีคณะกรรมการสรรหา
เพื่อช่วยพิจารณาถึงคุณสมบัติและความเหมาะสมของผู้สมัครหรือกรรมการที่ครบกําหนดออกตามวาระหรือลาออก
และเสนอความเห็นต่อคณะกรรมการบริษัทฯเพื่อขอความเห็นชอบจากคณะกรรมการฯ
จากนั้นจะนำเสนอรายชื่อกรรมการดังกล่าวต่อที่ประชุมผู้ถือหุ้นเป็นผู้เลือกตั้งกรรมการดังกล่าว

คุณสมบัติของกรรมการอิสระ

บุคคลที่จะดำรงตำแหน่งกรรมการอิสระของบริษัทฯ เป็นผู้ซึ่งมีความรู้ ความสามารถ
และมีความพร้อมในการทำงานในหน้าที่ของตน อย่างน้อยที่สุดสมาชิกในคณะกรรมการตรวจสอบ 1
ท่านจะต้องมีความรู้ ความสามารถทางการเงิน และที่สำคัญกรรมการอิสระ
จะต้องเป็นบุคคลที่ไม่ขัดต่อข้อกำหนดใดๆ ของตลาดหลักทรัพย์แห่งประเทศไทย หรือข้อบังคับบริษัทฯ

เพื่อให้มั่นใจว่าคณะกรรมการบริษัทฯ
ประกอบด้วยกรรมการอิสระผู้ซึ่งสามารถปฏิบัติงานโดยใช้ดุลยพินิจตามความสามารถที่ดีที่สุดของตน
กรรมการอิสระทุกท่านจะต้องมีคุณสมบัติตามข้อกำหนดของคณะกรรมการกำกับหลักทรัพย์และตลาดหลักทรัพย์
โดยกรรมการอิสระจะต้องเป็นกรรมการผู้ซึ่ง

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมด ในบริษัท บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุม
    (เกณฑ์นี้เข้มกว่าข้อกำหนดของคณะกรรมการกำกับหลักทรัพย์และตลาดหลักทรพย์)

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำหรือผู้มีอำนาจควบคุมจากบริษัท บริษัทย่อย บริษัทร่วม
    ผู้ถือหุ้นรายใหญ่ หรือของผู้มีอำนาจควบคุม
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

3.  ไม่มีความสัมพันธ์ทางธุรกิจหรือโดยการจดทะเบียนตามกฎหมายในลักษณะที่เป็นบิดามารดา
    คู่สมรส พี่น้องและบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่ได้รับการเสนอชื่อให้เป็นผู้บริหารหรือผู้มีอำนาจควมคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ทั้งนี้รวมถึงการทำรายการค้าที่ทำเป็นปกติเพื่อประกอบกิจการ
    การเช่าหรือให้เช่าอสังหาริมทรัพย์
    รายการเกี่ยวกับสินทรัพย์หรือบริการหรือการให้หรือรับความช่วยเหลือทางการเงิน
    ด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน
    รวมถึงพฤติการณ์อื่นทำนองเดียวกัน
    ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง
    ตั้งแต่ร้อยละสามของสินทรัพย์ที่มีตัวตนสุทธิของบริษัทหรือตั้งแต่ยี่สิบล้านบาทขึ้นไป
    แล้วแต่จำนวนใดจะต่ำกว่า

5.  ไม่เป็นหรือเคยเป็นผู้สอบบัญชีของบริษัท บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัยผู้มีอำนาจควบคุม
    หรือหุ้นส่วนของสำนักสอบบัญชี ซึ่งมีผู้สอบบัญชีของบริษัท บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

6.  ไม่เป็นหรือเคยเป็นผู้ให้บริการทางวิชาชีพใดๆซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจากบริษัท บริษัทย่อย ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
    หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วม บริหารงาน ลูกจ้าง
    พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

(2) การสรรหากรรมการและผู้บริหารสูงสุด

นโยบายความหลากหลายในโครงสร้างของคณะกรรมการ (Board Diversity)

คณะกรรมการฯได้กำหนดคุณสมบัติของกรรมการที่ต้องการสรรหา ให้มีความหลากหลาย
สำหรับผู้ที่จะมาทำหน้าที่เป็นกรรมการ โดยพิจารณาจากทักษะที่จำเป็นที่ยังขาดอยู่ในคณะกรรมการ
รวมทั้ง วิชาชีพ ความเชี่ยวชาญเฉพาะด้าน เพศ เป็นต้น ดังจะเห็นได้จากในปี 2556
คณะกรรมการฯได้มีการสรรหากรรมการอิสระที่เป็นผู้หญิงจำนวน 1 ท่าน
เพื่อให้มีความหลากหลายของโครงสร้างคณะกรรมการฯ

คุณสมบัติของกรรมการ

บุคคลที่จะดำรงตำแหน่งกรรมการของบริษัทฯ เป็นผู้ซึ่งมีความรู้ ความสามารถ
และมีความพร้อมในการทำงานในหน้าที่ของตน และมีคุณสมบัติอย่างน้อย ดังต่อไปนี้

1.  มีคุณสมบัติและไม่มีลักษณะต้องห้ามตามที่กำหนดไว้ในกฏหมายว่าด้วยบริษัทมหาชนจำกัด
    รวมทั้งต้องไม่มีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการบริษัทฯจากผู้ถือหุ้น
    ตามที่คณะกรรมการกำกับหลักทรัพย์และตลาดหลักทรัพย์ประกาศกำหนด

2.  มีความรู้ ทักษะ หรือประสบการณ์ในอุตสาหกรรมอิเล็คทรอนิกส์ หรือด้านการเงินการบัญชี
    การบริหาร หรืออื่นๆที่คณะกรรมการเห็นสมควร โดยกรรมการที่ไม่เป็นผู้บริหารอย่างน้อย 1
    คนต้องมีประสบการณ์ทำงานที่เกี่ยวข้องกับธุรกิจของบริษัทฯ

3.  สามารถอุทิศตนให้อย่างเต็มที่
    โดยเฉพาะในการตัดสินใจที่สำคัญๆและในการทำหน้าที่เพื่อผลประโยชน์ของบริษัทฯ
    และเข้าร่วมประชุมคณะกรรมการและประชุมผู้ถือหุ้นได้ทุกครั้ง
    ยกเว้นกรณีจำเป็นหรือมีเหตุสุดวิสัย

4.  เป็นผู้ที่มีคุณธรรม จริยธรรม
    และคุณสมบัติอื่นใดที่อาจจะมีการกำหนดเพิ่มเติมตามกฏหมายหรือตามความเหมาะสมของคณะกรรมการฯ

การแต่งตั้งกรรมการ

การแต่งตั้งกรรมการให้เป็นไปตามข้อบังคับของบริษัทฯ
ที่กำหนดให้ที่ประชุมผู้ถือหุ้นใช้วิธีการลงคะแนนเสียงเลือกตั้งกรรมการให้ถือว่าผู้ถือหุ้นมีคะแนนเสียงเท่ากับหนึ่งหุ้นต่อหนึ่งเสียง
ผู้ถือหุ้นแต่ละคนจะใช้คะแนนเสียงที่มีอยู่ทั้งหมดเลือกตั้งกรรมการเป็นรายบุคคลหรือหลายคนพร้อมกันซึ่งจะแบ่งแยกคะแนนเสียงให้ผู้หนึ่งผู้ใดมากหรือน้อยเพียงใดไม่ได้
บุคคลที่ได้รับคะแนนเสียงสูงสุดตามลำดับลงมา
เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

กรณีที่ตำแหน่งกรรมการว่างลงเนื่องจากเหตุอื่นนอกจากการครบวาระออกจากตำแหน่งกรรมการ
ให้คณะกรรมการพิจารณาแต่งตั้งบุคคลซึ่งมีคุณสมบัติ
และไม่มีลักษณะต้องห้ามตามกฏหมายเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการที่พ้นจากตำแหน่งจะเหลือน้อยกว่า 2 เดือน
โดยบุคคลซึ่งเข้าเป็นกรรมการแทนจะอยู่ในตำแน่งกรรมการได้เพียงวาระที่ยังเหลืออยู่ของกรรมการซึ่งตนแทน
ทั้งนี้มติการแต่งตั้งบุคคลเข้าเป็นกรรมการแทนดังกล่าว ต้องได้รับคะแนนเสียงไม่น้อยกว่า 3 ใน 4
ของกรรมการที่ยังเหลืออยู่

9.4 การกำกับดูแลการดำเนินกิจการของบริษัทย่อย

คณะกรรมการบริษัทฯมีกลไกในการกำกับดูแลที่ทำให้สามารถควบคุมดูแลการจัดการและรับผิดชอบการดำเนินงานของบริษัทย่อยและบริษัทร่วม
เพื่อดูแลรักษาผลประโยชน์ในการลงทุนของบริษัทฯ
คณะกรรมการฯได้มอบหมายให้คณะกรรมการบริหารทำหน้าที่กำกับดูแลและรับผิดชอบการดำเนินงานของบริษัทย่อยและบริษัทร่วม
รวมถึงการส่งบุคคลเพื่อเป็นตัวแทนของบริษัทฯ ไปเป็นกรรมการ ผู้บริหาร หรือผู้มีอำนาจควบคุม
และรายงานต่อคณะกรรมการฯ จากมติคณะกรรมการครั้งที่ 6/2556
นี้ได้กำหนดให้บุคคลที่ได้รับการแต่งตั้งนั้น ต้องได้รับอนุมัติจากคณะกรรมการบริษัทฯก่อนที่จะไปลงมติ
หรือใช้สิทธิออกเสียงในเรื่องสำคัญในระดับเดียวกับที่ต้องได้รับจากคณะกรรมการบริษัทฯ
รวมถึงการทำรายการเกี่ยวโยง
การได้มาหรือจำหน่ายไปซึ่งสินทรัพย์โดยใช้หลักเกณฑ์ที่เกี่ยวข้องกับการเปิดเผยข้อมูลและการทำรายการดังกล่าวในลักษณะเดียวกับหลักเกณฑ์ของบริษัทฯ
รวมถึงการดูแลให้มีการจัดเก็บข้อมูล และการบันทึกบัญชีของบริษัทย่อยให้บริษัทฯสามารถตรวจสอบ
และรวบรวมมาจัดทำงบการเงินรวมได้ทันกำหนดด้วย

9.5 การดูแลเรื่องการใช้ข้อมูลภายใน

บริษัทฯ
มีมาตรการป้องกันกรรมการและผู้บริหารใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ
โดยได้กำหนดไว้เป็นลายลักษณ์อักษรในจรรยาบรรณทางธุรกิจ
การใช้ข้อมูลภายในเพื่อทำการซื้อขายหลักทรัพย์ของบริษัทเป็นสิ่งที่ต้องห้าม
บริษัทฯมีระบบในการป้องกันการใช้ข้อมูลภายในเพื่อประโยชน์ส่วนตน ดังนี้

-   มีการสื่อสารในเรื่องนโยบายจริยธรรมธุรกิจสำหรับคณะกรรมการ ผู้บริหาร และพนักงาน
    โดยกรรมการและผู้บริหารจะต้องลงนามปีละครั้ง เพื่อรับทราบและปฏิบัติตามนโยบาย

-   ดำเนินการส่งจดหมายเวียนแจ้งกรรมการและผู้บริหารที่ทราบข้อมูลภายในเป็นประจำทุกไตรมาส
    ถึงช่วงเวลาที่ไม่ควรซื้อขายหลักทรัพย์ของบริษัท เป็นระยะเวลา 1
    เดือนก่อนวันที่งบการเงินเผยแพร่ต่อสาธารณชน และอย่างน้อย 24
    ชั่วโมงภายหลังข้อมูลได้เผยแพร่ต่อสาธารณชนแล้ว

-   กำหนดให้กรรมการและผู้บริหารแจ้งคณะกรรมการ ผ่านเลขานุการ อย่างน้อย 1
    วันล่วงหน้าก่อนวันทำการซื้อ-ขายหุ้น

-   กรรมการและผู้บริหารมีการยืนยันสถานะภาพการถือครองหลักทรัพย์เป็นรายบุคคล
    และมีการรายงานการถือครองหลักทรัพย์ต่อคณะกรรมการเดือนละครั้ง

9.6 ผู้ตรวจสอบบัญชีและค่าตอบแทน

คณะกรรมการ
จัดให้มีผู้ตรวจสอบบัญชีที่เป็นอิสระและมีคุณสมบัติที่ได้รับการยอมรับเป็นผู้สอบบัญชีของบริษัทที่ได้รับความเห็นชอบจากสำนักงานก.ล.ต
โดยแต่งตั้งผู้สอบบัญชีหมุนเวียนอย่างน้อยทุกๆ 5 ปี
และผู้สอบบัญชีคนเดิมจะไม่ได้รับการแต่งตั้งให้ทำหน้าที่สอบบัญชี 2 ปีติดต่อกัน

คณะกรรมการมีหน้าที่รับผิดชอบในการแต่งตั้งผู้สอบบัญชีภายนอกและกำหนดจำนวนเงินค่าสอบบัญชีโดยให้ผู้ถือหุ้นอนุมัติ
จะไม่มีกรรมการท่านใด หรือผู้แทน หรือพนักงานใด
สามารถได้รับการแต่งตั้งมาทำหน้าที่ผู้สอบบัญชีในช่วงที่ยังทำหน้าที่ในตำแหน่งอยู่

ผู้สอบบัญชีมีอำนาจในการตรวจสอบบัญชี เอกสารและหลักฐานอื่นๆที่เกี่ยวข้องกับรายได้และค่าใช้จ่าย
รวมไปถึงสินทรัพย์และหนี้สินของบริษัทในช่วงเวลาทำการ ในกรณีนี้
ผู้สอบบัญชีมีอำนาจในการซักถามกรรมการ พนักงาน เจ้าหน้าที่ของบริษัททุกๆ ตำแหน่ง
และผู้แทนของบริษัท และแนะนำพวกเขาที่จะให้ข้อเท็จจริงทางการเงิน
หรือจัดหาเอกสารหรือหลักฐานที่เกี่ยวข้องกับการดำเนินธุรกิจของบริษัท
ผู้สอบบัญชีมีหน้าที่เข้าร่วมประชุมผู้ถือหุ้นทุกครั้ง เมื่อมีการพิจารณางบดุลบัญชี
กำไรและขาดทุนของงบการเงิน และปัญหาที่เกี่ยวข้องในด้านบัญชีของบริษัท

ค่าตอบแทนของผู้สอบบัญชี

1.  ค่าตอบแทนจากการสอบบัญชี (audit fee)

  บริษัทฯจ่ายค่าสอบบัญชีให้แก่สำนักงานสอบบัญชีที่ผู้สอบบัญชีสังกัด ในรอบปี 2556 เป็นเงิน
  2,060,000 บาท นอกจากนี้ยังมีค่าสอบบัญชีของบริษัทย่อยอีก 3
  แห่งที่จ่ายให้สำนักงานสอบบัญชีเดียวกัน เป็นเงิน 1,640,000 บาท

2.  ค่าบริการอื่น (non-audit fee)

  บริษัทฯและบริษัทย่อยจ่ายค่าตอบแทนงานบริการอื่น
  ซึ่งได้แก่การปฏิบัติตามเงื่อนไขของบัตรส่งเสริมการลงทุน
  และค่าสังเกตการณ์การทำลายสินค้าที่ชำรุด เสื่อมสภาพ หรือล้าสมัย
  ให้แก่สำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมา มีจำนวนเงินรวม 495,000 บาท
  และจะต้องจ่ายในปี 2557 ที่การให้บริการเพิ่งแล้วเสร็จในรอบปีบัญชีที่ผ่านมา มีจำนวนเงินรวม
  20,000 บาท

9.7 การปฏิบัติตามหลักการกำกับดูแลกิจการที่ดีในเรื่องอื่นๆ

บริษัทที่ประสบความสําเร็จสามารถวัดได้จากการได้รับการส่งเสริมและสนับสนุนที่ดีจากลูกค้า ผู้ลงทุน
พนักงาน คู่ค้าทางธุรกิจและสังคม บริษัทฯเชื่อมั่นว่าการกํากับดูแลกิจการที่ดี
จะนํามาซึ่งประโยชน์สูงสุดแก่บริษัทฯและผู้ถือหุ้นรวมทั้งผู้มีส่วนได้เสียอื่นๆที่เกี่ยวข้อง
โดยบริษัทฯมีนโยบายการกำกับดูแลกิจการที่ดี ซึ่งเปิดเผยไว้ในเว็บไซต์ของบริษัทฯ
ทั้งนี้คณะกรรมการจะดําเนินการต่อไปเพื่อให้มีพื้นฐานการกํากับดูแลกิจการที่แข็งแกร่งยิ่งขึ้นต่อไป

ในปี 2556 บริษัทฯได้ปฏิบัติตามหลักการดูแลกิจการที่ดี ดังนี้

1.  สิทธิของผู้ถือหุ้น

ฮานาตระหนักถึงความสําคัญของสิทธิของผู้ถือหุ้นมาโดยตลอดและมีนโยบายในการปฏิบัติต่อผู้ถือหุ้น
ไม่ว่าจะเป็นนักลงทุนสถาบันหรือนักลงทุนทั่วไป อย่างเท่าเทียม เป็นธรรม
และเป็นไปตามกฎหมายและประกาศของหน่วยงานที่เกี่ยวข้องเช่นสิทธิในการซื้อขาย โอนหุ้น
รับเงินปันผล การได้รับข่าวสารข้อมูลต่างๆ สิทธิในการเข้า ร่วมประชุมผู้ถือหุ้น
การออกเสียงลงคะแนน สิทธิในการมอบฉันทะให้ผู้อื่นเข้าประชุมแทน เป็นต้น
บริษัทฯไม่มีการลิดรอนสิทธิของผู้ถือหุ้นในการศึกษาข้อมูลที่ต้องเปิดเผยตามข้อกําหนดต่างๆ
รวมถึงไม่ลิดรอนสิทธิใดๆ ในการเข้าประชุมผู้ถือหุ้น
เช่นไม่เพิ่มหรือเปลี่ยนแปลงวาระการประชุมโดยไม่แจ้งให้ผู้ถือหุ้นทราบล่วงหน้า
นอกจากนี้บริษัทฯดูแลผู้ถือหุ้นมากกว่าสิทธิตามกฏหมาย
เช่นการจัดให้ผู้ถือหุ้นเข้าเยี่ยมชมกิจการโรงงาน

ในการประชุมผู้ถือหุ้น บริษัทฯได้มีการดําเนินการต่างๆ เพื่อให้สิทธิผู้ถือหุ้นดังนี้

ก่อนวันประชุมผู้ถือหุ้น บริษัทฯจัดประชุมผู้ถือหุ้นสามัญประจําปีภายใน 4
เดือนนับจากวันสิ้นงวดบัญชีประจําปี ในปี 2556 ได้จัดประชุมวันที่ 30 เมษายน 2556
โดยมอบให้บริษัทศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทฯเป็นผู้จัดส่งหนังสือเชิญประชุมให้แก่ผู้ถือหุ้น ล่วงหน้าก่อนวันประชุม
21 วันเพื่อให้ผู้ถือหุ้นมีระยะเวลาในการพิจารณา
โดยหนังสือเชิญประชุมระบุรายละเอียดของวาระการประชุมอย่างชัดเจนว่าเป็นเรื่องที่จะเสนอเพื่อทราบ
เพื่ออนุมัติหรือเพื่อพิจารณา แล้วแต่กรณี
รวมทั้งความเห็นของคณะกรรมการในแต่ละวาระพร้อมเอกสารข้อมูลประ
กอบการประชุมที่มีรายละเอียดครบถ้วนเพียงพอ
นอกจากการจัดส่งหนังสือเชิญประชุมให้กับผู้ถือหุ้นโดยตรงแล้ว บริษัทฯ
ได้เผยแพร่หนังสือเชิญประชุมบนเว็บไซต์ของบริษัทฯ (www.hanagroup.com) 30
วันล่วงหน้าก่อนการประชุม และผ่านระบบ ELCID ของตลาดหลักทรัพย์ทั้งภาษาไทยและภาษาอังกฤษ
โดยมีข้อมูลเหมือนกับที่บริษัทฯจัดส่งให้ผู้ถือหุ้น

วันประชุมผู้ถือหุ้น ในการประชุมผู้ถือหุ้น
บริษัทฯมีการแจ้งรายละเอียดเกี่ยวกับองค์ประชุมและวิธีการลงคะแนนและนับคะแนนให้ผู้เข้าร่วมประชุมทราบก่อนเริ่มการประชุม
และระหว่างการประชุมได้มีการเปิดโอกาสให้ผู้ถือหุ้นทุกคนมีสิทธิในการแสดงความคิดเห็นและซักถามภายในเวลาที่เหมาะสม
การประชุมสามัญผู้ถือหุ้นประจําปี 2556 มีกรรมการจำนวน 6 ท่านจาก 6 ท่านได้เข้าร่วมประชุม
(100%) ได้แก่ประธานกรรมการประธานกรรมการตรวจสอบ หัวหน้าฝ่ายบริหาร
ผู้อํานวยการฝ่ายการเงิน และประธานคณะกรรมการสรรหาเข้าร่วมประชุม
นอกจากนี้ยังมีผู้สอบบัญชีภายนอก
เข้าร่วมประชุมเพื่อรับฟังความคิดเห็นและตอบข้อซักถามของผู้ถือหุ้นด้วย

คณะกรรมการเปิดโอกาสให้ผู้ถือหุ้นเลือกกรรมการเป็นรายบุคคล ในการออกเสียง
บริษัทฯจะใช้บัตรลงคะแนนและเก็บบัตรลงคะแนนเหล่านี้ไว้เพื่อให้สามารถตรวจสอบได้ภายหลัง
ผู้ถือหุ้นมีโอกาสได้ซักถาม และแสดงความเห็นในเรื่องการบริหารธุรกิจของบริษัทฯหรือในเรื่องอื่นๆ
ที่เกี่ยวข้อง อย่างเท่าเทียมกัน

ภายหลังวันประชุมผู้ถือหุ้น บริษัทฯมีการบันทึกรายงานการประชุม
โดยบันทึกรายละเอียดวาระการประชุม วิธีการลงคะแนนและวิธีการนับคะแนน
สรุปผลการลงคะแนนของผู้ถือหุ้นแต่ละวาระ และมติในที่ประชุมผู้ถือหุ้น
พร้อมทั้งประเด็นซักถามของผู้ถือหุ้น โดยรายงานได้จัดทําอย่างถูกต้อง ครบถ้วน
เสร็จสมบูรณ์เพื่อให้ผู้ถือหุ้นสามารถตรวจสอบได้ รายงานการประชุมที่จัดในปี 2556 ได้เปิดเผยบน
Website ของบริษัทฯ หลังประชุมภายใน 1 วันทําการ
พร้อมกับที่ส่งให้ตลาดหลักทรัพย์แห่งประเทศไทย
ในกรณีที่ผู้ถือหุ้นมีข้อสงสัยหรือข้อเสนอแนะเกี่ยวกับรายงานการประชุมดังกล่าว
ผู้ถือหุ้นสามารถติดต่อสอบถามได้ที่เลขานุการของบริษัทฯซึ่งจะเป็นผู้ประสานงาน
อธิบายข้อซักถามและดำเนินการตามความเหมาะสมต่อไป
รายงานการประชุมได้ถูกจัดเก็บรักษาที่สำนักงานใหญ่ของบริษัทฯเพื่อสะดวกต่อการใช้อ้างอิง

2. การปฏิบัติต่อผู้ถือหุ้นอย่างเท่าเทียมกัน

บริษัทฯให้ความสำคัญต่อผลประโยชน์ของเจ้าของบริษัทซึ่งคือผู้ถือหุ้นของบริษัทฯ
บริษัทฯมีวิธีการปฏิบัติต่อผู้ถือหุ้นทุกประเภท อย่างเท่าเทียมดังนี้

การปฏิบัติต่อผู้ถือหุ้นอย่างเท่าเทียมกัน

บริษัทฯให้ความสำคัญกับผู้ถือหุ้นทุกคนโดยไม่คำนึงถึงขนาดของการถือหุ้น
ผู้ถือหุ้นต่างประเทศและผู้ถือหุ้นรายย่อย (ผู้ถือหุ้นเสียงส่วนน้อย)
ผู้ถือหุ้นที่เป็นสถาบันและผู้ถือหุ้นทั่วไป จะได้รับการปฏิบัติอย่างเท่าเทียมกัน
ผู้ถือหุ้นทุกท่านได้รับเงินปันผลในอัตราที่เท่ากัน รวมถึงการมีสิทธิเท่าเทียมกันเมื่อมีการเพิ่มทุน
การจัดประชุมผู้ถือหุ้นของบริษัทฯเปิดโอกาสให้ผู้ถือหุ้นทุกคนเข้าร่วมประชุม
โดยผู้ถือหุ้นมีสิทธิออกเสียงเท่าเทียมกัน ผู้ถือหุ้นที่เข้าร่วมประชุมเองไม่ได้
สามารถมอบฉันทะให้กรรมการอิสระเข้าประชุมและลงคะแนนเสียงแทน
โดยแบบมอบฉันทะเป็นแบบที่ผู้ถือหุ้นสามารถระบุความเห็นในการลงคะแนนเสียงได้
นอกจากนี้บริษัทฯให้สิทธิผู้ถือหุ้นส่วนน้อยโดยหนึ่งในมาตรการที่ส่งเสริมการให้สิทธิผู้ถือหุ้นเสนอเพิ่มวาระการประชุมล่วงหน้าก่อนวันประชุมผู้ถือหุ้นและเสนอชื่อบุคคลเพื่อเข้าดํารงตําแหน่งกรรมการเป็นการล่วงหน้า
โดยในการประชุมปี 2556
บริษัทฯเปิดโอกาสให้ผู้ถือหุ้นเสนอเพิ่มวาระและมติหรือเสนอชื่อบุคคลเข้าเป็นกรรมการเป็นลายลักษณ์อักษรมาที่บริษัทฯได้ตั้งแต่เดือนตุลาคม
– ธันวาคม 2555
ก่อนมีการประชุมคณะกรรมการเพื่อพิจารณาวาระและมติเพื่อเสนอที่ประชุมผู้ถือหุ้นอนุมัติ
ซึ่งบริษัทฯได้เปิดเผยนโยบายและหลักเกณฑ์ต่างๆที่เปิดเผยอยู่ใน website ของบริษัทฯ
อย่างไรก็ตามในปี 2556 ไม่มีผู้ถือหุ้นท่านใดส่งเรื่องใดมาให้กรรมการพิจารณา
เรื่องที่นำมาพิจารณาเป็นวาระในการประชุมสามัญผู้ถือหุ้นได้เรียงลำดับตามที่ระบุไว้ในจดหมายเชิญประชุมผู้ถือหุ้น

การดูแลการใช้ข้อมูลภายใน

บริษัทฯมีมาตรการป้องกันกรรมการและผู้บริหารใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ
โดยได้กำหนดไว้เป็นลายลักษณ์อักษรในจรรยาบรรณทางธุรกิจ
การใช้ข้อมูลภายในเพื่อทำการซื้อขายหลักทรัพย์ของบริษัทเป็นสิ่งที่ต้องห้าม ในปี 2556
คณะกรรมการและผู้บริหารได้ปฏิบัติตามนโยบายอย่างเคร่งครัด
ไม่ปรากฏว่ามีการซื้อขายหุ้นในช่วงที่ห้ามเลย

3. สิทธิของผู้มีส่วนได้เสีย

ฮานาคํานึงถึงสิทธิของผู้มีส่วนได้เสีย
โดยคณะกรรมการเชื่อมั่นว่าการเคารพต่อการคาดหวังของผู้มีส่วนได้เสีย
จะเป็นประโยชน์ต่อทุกฝ่ายในระยะยาว เรามีแนวทางการปฏิบัติระหว่างบริษัทฯและผู้มีส่วนได้เสีย
ดังนี้

ผู้ถือหุ้น

บริษัทฯพยายามที่จะบรรลุผลสำเร็จในการสร้างการเติบโตของรายได้สำหรับผู้ถือหุ้นในระยะยาว
คณะกรรมการและผู้บริหารแต่ละท่านจะต้องมีคุณสมบัติเหมาะสมตามตำแหน่ง
รวมทั้งมีความเข้าใจชัดเจนในบทบาทหน้าที่ของตนในการกำกับดูแลกิจการ
และใช้วิจารณญาณในการดำเนินธุรกิจเพื่อผลประโยชน์ที่ดีที่สุดของบริษัทฯและผู้ถือหุ้น
รวมทั้งการจัดทำและเปิดเผยข้อมูลรายงานทางการเงินและข้อมูลที่มิใช่ข้อมูลทางการเงินอย่างถูกต้อง
ครบถ้วน ทันเวลา รวมถึงการอุทิศเวลาและความสามารถในการปฏิบัติหน้าที่ เป็นต้น
การปฏิบัติต่อผู้ถือหุ้นของบริษัทฯจะดำเนินตามกับหลักการกำกับดูแลกิจการที่ดี
ได้แก่การเคารพสิทธิของผู้ถือหุ้น การปฏิบัติต่อผู้ถือหุ้นทุกคนอย่างเท่าเทียมกัน
การเปิดเผยข้อมูลจะอยู่บนพื้นฐานความเท่าเทียมกัน
มีความครบถ้วนและถูกต้องต่อเรื่องที่เกี่ยวกับสถานะภาพของบริษัทฯ ทั้งผลการดำเนินงาน
งบการเงิน การบัญชีและรายงานอื่นๆ
การไม่นำข้อมูลภายในไปเปิดเผยกับบุคคลที่เกี่ยวข้องกับผู้บริหารหรือกรรมการซึ่งก่อให้เกิดความเสียหายต่อผู้ถือหุ้นโดยรวม
เป็นต้น บริษัทฯได้ปฏิบัติตามหลักการกำกับกิจการที่ดีในการจัดประชุมผู้ถือหุ้นประจำปี โดยในปี 2556
บริษัทฯได้คะแนน “ดีเยี่ยม” ในการประเมินผลการประชุมสามัญประจำปีผู้ถือหุ้น
ซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และสมาคมส่งเสริมผู้ลงทุนไทย

ลูกค้า

ฮานาให้ความสำคัญอย่างที่สุดต่อลูกค้าของบริษัทฯ
บริษัทฯมีจุดมุ่งหมายที่จะตอบสนองหรือให้บริการที่เหนือกว่าความคาดหวังของลูกค้า
ทางด้านคุณภาพของสินค้า การจัดส่งมอบสินค้า ความเชื่อมั่น ไว้วางใจและราคาที่สมเหตุผล
บริษัทฯปกป้องการใช้ทรัพย์สินที่มีตัวตนและทรัพย์สินทางปัญญาของคู่ค้าทางธุรกิจ
และจะปฏิบัติตามระเบียบหรือข้อตกลงตามสัญญาของการใช้ทรัพย์สินทุกประการ บริษัทฯ
มีแผนกลูกค้าสัมพันธ์ (Customer Services Department) ซึ่งทำหน้าที่ประสานงานกับลูกค้า
ในการรับข้อเสนอแนะติชม รวมทั้งตรวจสอบความคืบหน้าในการดำเนินงานตามที่ได้วางไว้

คู่ค้า

บริษัทฯส่งเสริมการแข่งขันทางการค้าอย่างเสรี
และยุติธรรมรวมถึงมีเป้าหมายในการพัฒนาความสัมพันธ์ระยะยาวกับหุ้นส่วน
ซัพพลายเออร์และคู่สัญญา บริษัทฯคํานึงถึงการแข่งขันอย่างมีจริยธรรม ทั้งนี้การจัดซื้อสินค้า
และบริการจะพิจารณาปัจจัยทางด้านราคา คุณภาพ การบริการ และการส่งมอบสินค้าเป็นสําคัญ
บริษัทฯได้ปฏิบัติตามข้อตกลงที่มีต่อคู่ค้าตามเงื่อนไขที่มีต่อคู่ค้าอย่างเคร่งครัด
การซื้อสินค้าและจัดหาบริการจากซัพพลายเออร์
บริษัทฯมีนโยบายให้มีการปฏิบัติอยู่บนแบบแผนแห่งความมีจริยธรรมอย่างเคร่งครัดที่สุด
ซึ่งทำให้มั่นใจได้ในคุณภาพของผลิตภัณฑ์ขั้นสุดท้าย
การซื้อสินค้าหรือว่าจ้างงานบริการนั้นต้องอยู่บนพื้นฐานของสิ่งเหล่านี้ ได้แก่ ราคา คุณภาพ บริการ
และการส่งมอบ โดยการปฏิบัติบนหลักการดังต่อไปนี้:-

-   มีความยุติธรรมในการคัดเลือกซัพพลายเออร์ และผู้รับเหมาที่มีความสามารถ
    และมีความรับผิดชอบ

-   ปล่อยให้มีการแข่งขันเสรีกันอย่างเต็มที่

-   ปฏิบัติตามกฎหมาย ข้อบังคับที่เกี่ยวข้อง และข้อผูกพันของสัญญา

-   ใช้ระบบการตรวจสอบติดตาม และการควบคุมการจัดการที่มีประสิทธิภาพ ในการสืบหา
    และป้องกันการให้สินบน การฉ้อโกง หรือการปฏิบัติที่ไม่ถูกต้องอื่นๆ
    ในกระบวนการจัดซื้อจัดจ้างและประมูล

ผู้บริหารและพนักงานทุกคนจะไม่ถูกชักจูงหรือได้รับอิทธิพลจากของขวัญของกำนัลประเภทใดๆก็ตามจากซัพพลายเออร์
หรือคู่ค้าทางธุรกิจอื่นๆ บริษัทฯมีนโยบายกำหนดให้ผู้บริหารและพนักงานจะไม่รับของขวัญ ของกำนัล
หรือเงินรางวัลเพื่อผลประโยชน์ทางธุรกิจของบริษัทฯ พนักงานทุกคนต้องปฏิบัติตามนโยบายของขวัญ
และเงินรางวัลอย่างเคร่งครัด

คู่แข่งทางการค้า

คณะกรรมการฯมุ่งเน้นการดำเนินธุรกิจด้วยความเป็นธรรม
โดยมีแนวทางปฏิบัติต่อคู่แข่งทางการค้าได้แก่ การแข่งขันอย่างเป็นธรรม
การดูแลกิจการมิให้มีส่วนเกี่ยวข้องกับการแข่งขันด้วยวิธีการทุ่มตลาด
การกลั่นแกล้งหรือใช้อิทธิพลในการกีดกันเพื่อมิให้เกิดการแข่งขัน ไม่กระทำการใดๆ
ที่เป็นการละเมิดทรัพย์สินทางปัญญาหรือลิขสิทธิ์ของคู่แข่งขัน ไม่ใช้วิธีการที่ไม่สุจริต
เพื่อทำลายชื่อเสียงของผู้แข่งขันหรือละเมิดความลับทางการค้าของคู่แข่งขัน

เจ้าหนี้

บริษัทปฏิบัติต่อเจ้าหนี้ด้วยความรับผิดชอบ ซื่อสัตย์และเป็นธรรม
โดยตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
ปฏิบัติตามพันธะสัญญาอย่างเคร่งครัด โดยเฉพาะเรื่องเงื่อนไขค้ำประกัน
การบริหารเงินทุนที่ให้สามารถจ่ายคืนหนี้ตามเงื่อนไขและระยะเวลา
บริษัทฯจะแจ้งแก่เจ้าหนี้ถึงสถานะในกรณีที่อาจจะมีกรณีผิดนัดชำระหนี้
และจะปฏิบัติตามกฎหมายคุ้มครองผู้บริโภคและกฏหมายอื่นใดที่เกี่ยวข้องอย่างเคร่งครัด

พนักงาน

บริษัทฯมีนโยบายที่จะไม่เกี่ยวข้องกับการละเมิดสิทธิมนุษยชน
และให้ความเท่าเทียมกันในการให้โอกาสพนักงานทุกท่านในเรื่องส่วนตัวทุกๆ เรื่อง
รวมทั้งการจ้างบุคลากร การฝึกอบรม การเลื่อนตำแหน่ง การโยกย้าย ผลตอบแทน และการไล่ออก
เป็นต้น
นโยบายการใช้มาตรการทางวินัยของบริษัทฯจะกำหนดไว้ชัดเจนและสื่อสารให้พนักงานได้ทราบ
จะไม่มีการปฏิบัติที่ขาดมนุษยธรรมหรือละเมิดสิทธิมนุษยชน
มีการกำหนดนโยบายค่าตอบแทนและสวัสดิการแก่พนักงาน
ค่าจ้างขั้นต่ำที่จ่ายให้พนักงานจะต้องเป็นไปตามกฎหมาย รวมถึงจำนวนชั่วโมงทำงาน
การทำงานล่วงเวลาและผลประโยชน์อื่นๆ ที่กฎหมายกำหนด
นอกจากนี้บริษัทฯมีโครงการสวัสดิการต่างๆและโครงการระยะยาวที่รักษาและจูงใจพนักงานคือกองทุนสำรองเลี้ยงชีพเพื่อให้พนักงานมีเงินเก็บออมไว้ใช้ในยามเกษียณอายุ
ไร้ความสามารถ เจ็บป่วยหรือตกงาน เป็นต้น
เงินออมนั้นมาจากการหักเงินเดือนหรือค่าจ้างของพนักงานในอัตราตามที่กำหนด
และบริษัทฯสมทบให้ในอัตราเดียวกันกับที่หักจากพนักงาน
พนักงานจะได้รับผลประโยชน์ของเงินออมที่มาจากการบริหารจัดการกองทุนสำรองเลี้ยงชีพในรูปแบบของการลงทุนด้านต่างๆ
นอกจากนี้บริษัทฯมีแนวทางการให้ค่าตอบแทนพนักงานที่สอดคล้องกับผลการดำเนินงานของบริษัทฯทั้งในระยะสั้น
เช่นการให้โบนัสตามผลงานในแต่ละปี เป็นต้น และในระยะยาว เช่นการประเมินผลงาน
ในโครงการพัฒนาตำแหน่งงาน (Career Path Development Program)
ที่จัดตั้งขึ้นเพื่อให้พนักงานได้พัฒนาทักษะความรู้ ความสามารถ
และศักยภาพให้เหมาะสมตามแต่ละบุคคล
และวางแผนความก้าวหน้าในสายงานอาชีพให้สอดคล้องกับการเติบโตไปพร้อมกับองค์กร
กระบวนการพัฒนาบุคลากรนี้ส่งผลดีทั้งบริษัทฯและพนักงาน
โดยบริษัทฯได้กำหนดนโยบายและคณะทำงานต่างๆเพื่อประเมินพนักงาน
มีการกำหนดวิธีการและคุณสมบัติหลักในการประเมินและวัดผล รวมทั้งวิเคราะห์จุดเด่น จุดด้อย
ของพนักงานที่ได้รับการคัดเลือกเพื่อบรรจุกับตำแหน่งงานที่เหมาะสมหรือเตรียมความพร้อมเพื่อความก้าวหน้าในอนาคต
นอกจากนี้คณะทำงานยังต้องวางแผนการพัฒนาฝึกอบรมพร้อมทั้งรูปแบบและวิธีการพัฒนาบุคคลากรด้านอื่นๆด้วย

บริษัทฯมีการกำหนดนโยบายและแนวปฏิบัติเกี่ยวกับการพัฒนาความรู้ศักยภาพพนักงานของพนักงาน
ในปี 2556จำนวนชั่วโมงเฉลี่ยของการฝึกอบรมของพนักงานต่อปี ค่าเฉลี่ย ที่ 20 ชั่วโมงต่อคนต่อปี
โดยแผนการฝึกอบรมประจำปีได้กำหนดสำหรับพนักงานทั้งรายเดือนและรายวันดังนี้

1.  ระดับปฏิบัติการ เพื่อให้พนักงานมีความรู้ความเข้าใจที่ถูกต้อง
    สามารถผลิตสินค้าได้ตามมาตรฐาน มีคุณภาพและแข่งขันได้ในตลาดโลก

2.  ระดับช่างฝีมือ เพื่อส่งเสริมช่างเทคนิคให้มีทักษะเพิ่มมากขึ้น และ
    ความรู้ก้าวทันเทคโนโลยีที่เปลี่ยนแปลงอย่างรวดเร็ว
    มีการส่งเสริมให้พนักงานระดับปฏิบัติการมีความรู้พื้นฐานงานช่างเทคนิคเพื่อการพัฒนาสายงานอาชีพด้วยเช่นกัน

3.  ระดับหัวหน้างาน เพื่อพัฒนาศักยภาพของระดับหัวหน้างานและระดับบริหาร
    ให้มีความรู้ความสามารถเหมาะสมกับตำแหน่งงาน ให้รู้วิธีการกำหนดกลยุทธ์การบริหารงาน
    การกำหนดนโยบายสร้างคุณภาพให้เป็นเลิศ
    เพื่อเพิ่มขีดความสามารถในการแข่งขันในกลุ่มอิเล็คทรอนิคส์ และ
    เสริมทักษะภาษาอังกฤษในการสื่อสาร เพื่อสร้างความพึงพอใจให้กับลูกค้า

นอกจากนี้บริษัทฯกำหนดเป็นนโยบายถึงการสร้างและจัดการกับสภาพแวดล้อมการทำงานให้มีความปลอดภัยและถูกสุขอนามัย
รวมทั้งการดำเนินธุรกิจในแนวทางที่คำนึงถึงสิ่งแวดล้อม
บริษัทฯได้จัดสถานที่ทำงานซึ่งปราศจากวัตถุอันตรายต่อความปลอดภัยและสุขภาพ หรือหากมี
จะทำการควบคุมวัตถุอันตรายดังกล่าวให้อยู่ในเกณฑ์ที่ยอมรับได้ บริษัทฯ
จัดให้มีการตรวจสภาพแวดล้อมการทำงาน เช่น ตรวจวัดเสียง แสง และสารเคมี
โครงการการจัดการด้านความปลอดภัยในรูปแบบต่างๆได้นำมาปฏิบัติเช่นการปรับปรุงสภาพแวดล้อมการทำงานจากการตรวจวิเคราะห์อากาศ
การประเมินความเสี่ยง การปรับปรุงสถานที่ใช้และเก็บสารเคมี เป็นต้น
นอกจากนี้บริษัทฯยังจัดให้มีการฝึกอบรมเกี่ยวกับความปลอดภัยในสถานที่ทำงานสำหรับพนักงานที่เข้าใหม่และพนักงานเดิม
เพื่อให้รับทราบและตระหนักถึงความสำคัญในการบริหารจัดการและลดความเสี่ยงด้านต่างๆ
เช่นการอบรมเรื่องการหกรั่วไหลของสารเคมี การอพยพหนีไฟและแผ่นดินไหว เป็นต้น

ชุมชน สังคม และสิ่งแวดล้อม

ฮานามีนโยบายจะปฏิบัติตามกฎหมายความปลอดภัย
และกฎหมายสิ่งแวดล้อมที่กำหนดโดยกระทรวงแรงงานและสวัสดิการสังคม กระทรวงอุตสาหกรรม
ประกาศการนิคมอุตสาหกรรมแห่งประเทศไทย และกฎหมายอื่นๆ ที่เกี่ยวข้อง

ภายในองค์กรมีการส่งเสริมให้มีการใช้ทรัพยากรอย่างมีประสิทธิภาพ
โดยการรณรงค์ด้วยการจัดทำโครงการประหยัดพลังงานด้านต่างๆ
(รายละเอียดปรากฎในหัวข้อความรับผิดชอบต่อสังคม)
คณะกรรมการฯยังได้ส่งเสริมให้มีการให้ความรู้และฝึกอบรมพนักงานในเรื่องสิ่งแวดล้อม
เพื่อให้พนักงานทุกระดับเกิดความรู้ความเข้าใจในเรื่องสิ่งแวดล้อม
ทางฝ่ายฝึกอบรมจึงได้จัดให้มีหลักสูตรฝึกอบรมในเรื่องสิ่งแวดล้อมต่างๆ รวมถึงเรื่องความปลอดภัย
อาชีวอนามัย อย่างต่อเนื่องโดยวิทยากรทั้งภายในและภายนอก หลักสูตรการฝึกอบรมที่ผ่านมา ได้แก่
การประเมินลักษณะปัญหาสิ่งแวดล้อม หลักสูตรการประหยัดพลังงาน การแยกขยะก่อนทิ้ง
การใช้สารเคมีอย่างปลอดภัย ความปลอดภัยในการทำงานเกี่ยวกับรังสี เป็นต้น

สำหรับการเปิดเผยสถิติการเกิดอุบัติเหตุหรืออัตราการหยุดงานหรืออัตราการเจ็บป่วยจากการทำงาน
ทางบริษัทฯ
มีการแจ้งให้พนักงานทราบผ่านทางบอร์ดเป้าหมายและสถิติการเกิดอุบัติเหตุที่อยู่ในอาคารของบริษัทฯ
รายละเอียดในบอร์ดจะมีการปรับปรุงข้อมูลทุกวัน
ซึ่งแสดงข้อมูลของเป้าหมายการลดอุบัติเหตุจากการทำงานประจำปี
และแสดงให้เห็นถึงอัตราการเกิดอุบัติเหตุของแต่ละแผนกในแต่ละไตรมาสว่ามีการเกิดอุบัติเหตุขึ้นจำนวนกี่ราย
นอกจากนั้นยังแสดงถึงวันที่มีการเกิดอุบัติเหตุถึงขั้นหยุดงานมากกว่าหนึ่งวันครั้งล่าสุดอีกด้วย

หน่วยงานภาครัฐและองค์การที่เกี่ยวข้อง

บริษัทฯกำหนดให้ผู้บริหารระดับสูง กรรมการบริษัทฯ
และพนักงานมีความเข้าใจและปฏิบัติตามกฏหมาย ข้อบังคับ
นโยบายและระเบียบปฏิบัติที่เกี่ยวข้องกับตนเองในการปฏิบัติงานตามหน้าที่
รวมทั้งการทำหน้าที่ในการเสียภาษีอากรให้รัฐอย่างตรงไปตรงมา

ช่องทางการร้องเรียน/ร้องทุกข์

บริษัทฯจัดให้มีช่องทางการร้องทุกข์
ผู้มีส่วนได้เสียที่ต้องการแจ้งเบาะแสต่อคณะกรรมการบริษัทฯในประเด็นการทําผิดกฏหมายหรือร้องทุกข์ในเรื่องต่างๆของบริษัทฯ
พนักงาน คู่ค้า สามารถแจ้งเรื่องต่อกรรมการตรวจสอบได้โดยตรง
โดยขั้นตอนการแจ้งเบาะแสร้องทุกข์
(นโยบายการรับเรื่องราวร้องทุกข์จากผู้มีส่วนได้ส่วนเสียกับบริษัท พร้อมข้อมูลการติดต่อ)
ได้เปิดเผยอยู่ในเว็ปไซต์ของบริษัทฯ นอกจากนี้บริษัทฯมีกล่องรับเรื่องคำแนะนำ/คำร้องทุกข์
ติดตั้งอยู่ในแต่ละโรงงานท้องที่ของบริษัทฯ
เพื่อเปิดโอกาสรับเรื่องร้องทุกข์จากพนักงานหรือจากผู้ไม่ประสงค์จะเปิดเผยนาม
และคำร้องทุกข์ที่เป็นความลับจากพนักงานเพื่อรายงานการฉ้อฉล การกระทำผิดกฏหมาย
หรือข้อเสนอแนะอื่นๆต่อกรรมการอิสระ
และมีนโยบายในการปกป้องพนักงานหรือผู้แจ้งเบาะแสในการกระทำผิด ในปี 2556
กรรมการอิสระไม่ได้รับเรื่องการร้องทุกข์ใดๆ

4. การเปิดเผยข้อมูลและความโปร่งใส

บริษัทฯมีนโยบายที่จะเปิดเผยข้อมูลที่เกี่ยวข้องตรงเวลาต่อตลาดหลักทรัพย์แห่งประเทศไทยตามข้อกำหนดของการเปิดเผยข้อมูล
ซึ่งเป็นสิ่งสำคัญที่ทำให้ผู้ลงทุนมีข้อมูลที่เพียงพอที่จะวิเคราะห์หรือประเมินการลงทุน
บริษัทฯจึงพยายามที่จะเปิดเผยข้อมูลอย่างทั่วถึง ครบถ้วน โปร่งใสผ่านทางช่องทาง สื่อต่างๆ
เพื่อให้ผู้ลงทุนทุกท่านมีความเสมอภาคในการรับข้อมูล
ข้อมูลสำคัญที่มีผลกระทบต่อราคาหลักทรัพย์ของบริษัทฯ จะถูกเปิดเผยต่อตลาดทันที
เพื่อให้ผู้ลงทุนและผู้ที่เกี่ยวข้องได้รับทราบ
โดยผ่านทั้งช่องทางและสื่อการเผยแพร่ข้อมูลต่างๆของตลาดหลักทรัพย์และ Website ของบริษัทฯ
ในปี 2556 บริษัทฯไม่มีกรณีที่สํานักงานก.ล.ต.หรือตลาดหลักทรัพย์ฯ
ดําเนินการเนื่องมาจากการเปิดเผยข้อมูลไม่เป็นไปตามข้อกําหนด
และการเปิดเผยงบการเงินของบริษัทฯตรงตามเวลาที่กำหนดในช่วงปีที่ผ่านมา

บริษัทฯยังไม่จัดตั้งหน่วยงานด้านผู้ลงทุนสัมพันธ์ขึ้นเฉพาะ
แต่ผู้บริหารของบริษัทฯจะทำหน้าที่ทางด้านผู้ลงทุนสัมพันธ์อย่างต่อเนื่อง
เพราะบริษัทฯเชื่อว่าความสามารถในการเสนอข้อมูลและสร้างความเชื่อมั่นเป็นทักษะที่สำคัญยิ่งเช่นเดียวกับความสามารถทางด้านเทคนิคและการบริหารจัดการ
หน่วยงาน Corporate Affairs ก็เป็นอีกช่องทางที่เป็นผู้ให้ข้อมูลข่าวสารทั่วไปตามที่ต้องการ
บริษัทฯจัดให้มีการแถลงผลการดำเนินงานทุกๆ ไตรมาส (Analyst Meeting)
เพื่อชี้แจงผลการดำเนินงาน และตอบข้อซักถามต่างๆของผู้ลงทุนสถาบัน กองทุน
นักวิเคราะห์นักข่าวและผู้ที่สนใจ สำหรับกิจกรรมในปี 2556
บริษัทฯได้จัดให้มีการแถลงผลการดำเนินงาน 4 ครั้ง นอกเหนือจากนี้ยังเปิดโอกาสให้นักวิเคราะห์
ผู้ลงทุนที่สนใจ สามารถเยี่ยมชม พบผู้บริหาร เพื่อสอบถามข้อมูลต่างๆของบริษัทฯอีกด้วย (Company
Visit) นอกจากนี้
ผู้ลงทุนสามารถรับทราบข้อมูลทางการเงินของบริษัทฯผ่านสื่อการเผยแพร่ข้อมูลต่างๆของตลาดหลักทรัพย์ฯ
และ Website ของบริษัทฯที่ Website: http://www.hanagroup.com
หรือสามารถติดต่อบุคคลต่างๆตามรายนามดังนี้

  ----------------- ----------- -------------------------- ------------ ------------
  ชื่อ                แผนก        อี-เมล์                      โทรศัพท์       โทรสาร

  นายเทอร์เรนซ ฟิลิป   การเงิน      terry@hanabk.th.com        02-5511297   02-5511299
  เวียร์                                                                  

  น.ส. จิระภา คงมณี   Corporate   jirapak@hanabk.th.com      02-5511297   02-5511299
                    Affairs                                ext. 117     

  น.ส. เพ็ญพิมล คชภักดี Corporate   penpimol_k@hanabk.th.com   02-5511297   02-5511299
                    Affairs                                ext. 226     
  ----------------- ----------- -------------------------- ------------ ------------

ข้อบังคับเรื่องการมีส่วนได้ส่วนเสีย (ความขัดแย้งทางผลประโยชน์)

คณะกรรมการได้กำหนดนโยบายและแนวทางการปฏิบัติสำหรับกรรมการและผู้บริหารในการรายงานความขัดแย้งทางผลประโยชน์
เพื่อให้มั่นใจว่ากรรมการและผู้บริหารปฏิบัติหน้าที่ด้วยความระมัดระวัง ซื่อสัตย์สุจริตในการตัดสินใจ
โดยไม่มีผลประโยชน์ส่วนตนไม่ว่าทั้งทางตรงหรือทางอ้อม
โดยกำหนดมาตรการให้กรรมการและผู้บริหารเปิดเผยข้อมูลถึงการมีผลประโยชน์ส่วนตนต่อการทำธุรกรรมใดๆ
ที่อาจจะมีผลกระทบกับบริษัทฯ โดยผ่านทางแบบฟอร์มที่ได้รับการอนุมัติจากคณะกรรมการฯ
โดยกรรมการหรือผู้บริหารดังกล่าวจะถูกยกเว้น
ไม่ให้เข้าร่วมกระบวนในการตัดสินใจเพื่อพิจารณาธุรกรรมที่ตนมีส่วนได้ส่วนเสียหรือเกี่ยวข้อง
โดยมีเลขานุการบริษัทฯเป็นผู้รับรายงานการเปิดเผยการมีส่วนได้ส่วนเสียของกรรมการและผู้บริหารและผู้ที่เกี่ยวข้องนำส่งประธานกรรมการตรวจสอบและประธานกรรมการ
ซึ่งในปี 2556
ไม่มีกรณีความขัดแย้งทางผลประโยชน์ของกรรมการและผู้บริหารมานำเสนอให้กรรมการพิจารณา

5. ความรับผิดชอบของคณะกรรมการ

คณะกรรมการบริษัทฯ มีจำนวนทั้งสิ้น 6 ท่าน โดยเป็นกรรมการบริหาร 3 ท่านและกรรมการอิสระ
3 ท่าน ซึ่งคิดเป็นกึ่งหนึ่งของกรรมการทั้งหมด
คณะกรรมการฯมีแผนการที่จะปรับเพิ่มจำนวนคณะกรรมการอิสระให้เกินกว่าร้อยละ 50
ในปีถัดไปหรือเมื่อใดที่เห็นว่าเหมาะสมตามขนาดและโครงสร้างธุรกิจ
คณะกรรมการฯประกอบด้วยประธานกรรมการที่ไม่เป็นบุคคลเดียวกันกับกรรมการผู้จัดการและเป็นกรรมการอิสระ
และได้แยกบาบาทหน้าที่ระหว่างคณะกรรมการบริษัทฯและฝ่ายจัดการอย่างชัดเจน

การประชุมคณะกรรมการ

คณะกรรมการฯมีการกำหนดตารางการประชุมล่วงหน้าทุกปี
ในการประชุมจะต้องมีคณะกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมด
จึงจะครบองค์ประชุม ในปี 2556 มีการประชุมคณะกรรมการบริษัทฯรวม 6 ครั้ง
ประธานคณะกรรมการและประธานบริหารจะเป็นผู้กำหนดวาระการประชุม
กรรมการท่านอื่นสามารถแนะนำเรื่องที่ควรจะประชุมเพิ่มเติม
ทั้งนี้วาระการประชุมและเอกสารและข้อมูลการประชุมเบื้องต้นจะส่งให้กรรมการทุกท่านพิจารณาเป็นการล่วงหน้า
5 วันทำการ เพื่อเป็นการเตรียมตัวก่อนเข้าประชุม กรณีที่ต้องการให้มีการพิจารณาวาระใดเพิ่มเติม
กรรมการสามารถติดต่อแจ้งกับเลขานุการ
ในการประชุมจะมีการกำหนดเวลาการประชุมอย่างเพียงพอเพื่อให้กรรมการมีเวลาเพียงพอในการพิจารณาหรือตัดสินใจต่อเรื่องต่างๆอย่างเต็มที่
คณะกรรมการฯกำหนดนโยบายเมื่อจะลงมติในที่ประชุม จะต้องมีกรรมการอยู่ไม่น้อยกว่า 2 ใน 3
ของจำนวนกรรมการทั้งหมด สำหรับรายงานการประชุมจะมีการจัดทำขึ้นอย่างเสร็จสมบูรณ์
และบรรจุสาระสำคัญ เช่นวัน เวลาเริ่มต้นและสิ้นสุดการประชุม
รายชื่อกรรมการผู้เข้าร่วมประชุมและที่ขาดประชุม สาระสำคัญของเรื่องที่พิจารณาและมติที่ประชุม
ผู้บันทึกการประชุมและผู้รับรองรายงาน ในการจัดเก็บเอกสารการประชุมคณะกรรมการนั้น
มีการเก็บรักษาที่สำนักงานใหญ่ของบริษัทฯ โดยไม่สามารถแก้ไขบันทึกการประชุม
โดยไม่ผ่านการอนุมัติของที่ประชุมคณะกรรมการ

การประชุมระหว่างคณะกรรมการที่ไม่เป็นผู้บริหาร

คณะกรรมการส่งเสริมให้กรรมการที่ไม่ไช่กรรมการบริหาร
มีการจัดประชุมโดยที่ไม่มีฝ่ายบริหารเข้าประชุม
โดยกรรมการที่ไม่ใช่กรรมการบริหารสามารถพิจารณากำหนดการประชุมแยกเป็นการเฉพาะเพื่อพิจารณา
แลกเปลี่ยนความคิดเห็นและปรึกษาหารือโดยที่ไม่มีฝ่ายบริหารเข้าร่วมประชุมด้วย ในปี 2556
คณะกรรมการอิสระได้ดำเนินการประชุมระหว่างกันเองโดยไม่มีผู้บริหารเข้าร่วมประชุม
โดยได้เข้าร่วมประชุมกับผู้ตรวจสอบบัญชีภายนอกและผู้ตรวจสอบภายในของบริษัทฯ จำนวน 1 ครั้ง

การปฐมนิเทศน์กรรมการใหม่

กรรมการที่เข้าใหม่ จะได้รับข้อมูลและการอธิบาย รวมทั้งการเยี่ยมชมโรงงาน
เพื่อให้ทราบและเข้าใจถึงธุรกิจ รวมทั้งหน้าที่ความรับผิดชอบของกรรมการ จากประธานบริหาร
หัวหน้าฝ่ายการเงินหรือผู้ที่ได้รับมอบหมาย และเลขานุการบริษัทฯ

การพัฒนากรรมการ

คณะกรรมการฯมีนโยบายส่งเสริมให้กรรมการพัฒนาความรู้อย่างต่อเนื่อง
จากการจัดการฝึกอบรมจากสถาบันต่างๆเช่น ตลาดหลักทรัพย์แห่งประเทศไทย สำนักงานก.ล.ต.
หรือสมาคมส่งเสริมสถาบันกรรมการบริษัทไทย (IOD) บริษัทผู้ตรวจสอบบัญชีภายนอก เป็นต้น

นอกจากนี้คณะกรรมการฯยังส่งเสริมให้เลขานุการบริษัทฯได้พัฒนาความรู้ในการปฏิบัติงาน
โดยเลขานุการบริษัทฯคือนางสาว จิระภา คงมณี ได้เข้ารับการอบรมในหลักสูตรต่างๆดังนี้

1)  หลักสูตร Corporate Secretary Program 19/2006
    จัดโดยสมาคมส่งเสริมสถาบันกรรมการบริษัทไทย (IOD)

2)  หลักสูตร Effective Minute Taking – EMT 4/2006
    จัดโดยสมาคมส่งเสริมสถาบันกรรมการบริษัทไทย (IOD)

3)  การจัดเก็บเอกสารสำคัญ ตามกฏหมายหลักทรัพย์และตลาดหลักทรพย์ CS Seminar รุ่นที่
    2/2552 ฝ่ายส่งเสริมบรรษัทภิบาล สำนักงานคณะกรรมการ ก.ล.ต

การดำรงตำแหน่งในบริษัทอื่นของกรรมการบริษัทฯ และกรรมการผู้จัดการ

เพื่อให้มีเวลาเพียงพอในการปฏิบัติงานตามหน้าที่และความรับผิดชอบที่ได้รับมอบหมาย
คณะกรรมการฯกำหนดนโยบายให้กรรมการและกรรมการผู้จัดการ
จำกัดการไปดำรงตำแหน่งกรรมการที่บริษัทอื่น ไม่เกินกว่า 3 บริษัท
ที่เป็นบริษัทจดทะเบียนในตลาดหลักทรพย์แห่งประเทศไทย โดยไม่มีข้อยกเว้น

การประเมินผลคณะกรรมการ กรรมการชุดย่อย และกรรมการผู้จัดการ

คณะกรรมการฯ ได้ดำเนินการประเมินผลงานประจำปีทุกปี
ในรูแบบการประเมินคณะกรรมการทั้งคณะ โดยใช้แบบการประเมินผลงานตัวเอง (self
-assessment) เพื่อประเมินผลงานในปีล่าสุด
โดยเกณฑ์การประเมินได้กำหนดการวัดผลงานครอบคลุมตั้งแต่นโยบายของบริษัทฯ
การปฏิบัติหน้าที่ของกรรมการ ความพร้อมของข้อมูลต่อการตัดสินใจในด้านต่างๆ เป็นต้น
ทั้งนี้กรรมการสามารถให้ข้อเสนอแนะอย่างเป็นอิสระในแบบฟอร์มการประเมิน
เพื่อที่จะปรับปรุงประสิทธิภาพทำงานของคณะกรรมการฯ ในปี 2556
ผลการประเมินของคณะกรรมการฯอยู่ในเกณฑ์ดี
นอกจากนี้ยังได้ให้กรรมการแต่ละท่านมีการประเมินผลงานเป็นรายบุคคล
โดยใช้แบบการประเมินผลงานตัวเอง (self-assessment)
โดยใช้เกณฑ์การประเมินที่วัดการปฏิบัติงานในด้านต่างๆ ในปี 2556
ผลการประเมินของกรรมการแต่ละท่านเฉลี่ยอยู่ในเกณฑ์ดีเช่นกัน

คณะกรรมการฯยังได้จัดให้มีการประเมินผลงานของคณะกรรมการชุดย่อย
โดยกรรมการชุดย่อยต่างๆจะประเมินผลงานตนเองตามแบบประเมิน
และรายงานผลการประเมินต่อคณะกรรมการฯ ในปี 2556
ผลการประเมินของคณะกรรมการชุดย่อยเฉลี่ยอยู่ในเกณฑ์ที่ดี

ส่วนกรรมการผู้จัดการได้มีการประเมินผลการทํางานโดยกรรมการอิสระทุกปี
เกณฑ์การประเมินผลงานของกรรมการผู้จัดการได้นำเกณฑ์จากตลาดหลักทรัพย์แห่งประเทศไทยมาประยุกต์ใช้
ในปี 2556 กรรมการอิสระพอใจต่อผลงานของกรรมการผู้จัดการเป็นอย่างดี

แผนการสืบทอดตำแหน่ง

คณะกรรมการฯจะดำเนินการเพื่อให้มั่นใจได้ว่า
มีระบบการคัดสรรบุคลากรที่จะเข้ามารับผิดชอบในตำแหน่งกรรมการ
และฝ่ายบริหารที่สำคัญอย่างเหมาะสมและสอดคล้องกับนโยบายแผนการสืบทอดตำแหน่งกรรมการและผู้บริหารระดับสูงที่วางไว้
โดยคณะกรรมการสรรหามีหน้าที่เสนอแต่งตั้งกรรมการและผู้บริหารระดับสูง (หัวหน้าฝ่ายบริหาร,
หัวหน้าฝ่ายปฎิบัติการ, หัวหน้าฝ่ายการเงิน)
โดยกระบวนการสรรหามาจากการพิจารณาบุคคลทั้งจากภายในและภายนอกบริษัทฯ ในปี 2556
คณะกรรมการฯได้มีการทบทวนถึงคุณสมบัติของผู้บริหารระดับสูง และอนุมัติเป็น Job Description
เพื่อการสรรหาอย่างเหมาะสม กรณีตำแหน่งนั้นว่างลง

การป้องกันการมีส่วนเกี่ยวข้องกับการคอร์รัปชั่น

บริษัทฯมีนโยบายการต่อต้านทุจริตคอร์รัปชั่น ซึ่งได้ผ่านการอนุมัติจากคณะกรรมการบริษัทฯดังนี้

“ฮานาไม่ยอมรับการคอร์รัปชั่นใดๆทั้งสิ้น
บริษัทฯห้ามการติดสินบนทุกรูปแบบและจะปฏิบัติตามกฎหมายต่อต้านการคอร์รัปชั่นในทุกท้องถิ่นที่บริษัทมีการทำกิจการอยู่
ทั้งนี้บริษัทฯจะสอบทานขั้นตอนการปฏิบัติอย่างสม่ำเสมอ
เพื่อให้สอดคล้องกับการเปลี่ยนแปลงของกฎหมาย มาตรฐานและธุรกิจ โดยกรรมการ ผู้บริหาร
และพนักงานทุกคนต้องปฏิบัติตามนโยบายนี้”

บริษัทฯได้มีการดำเนินการเพื่อป้องกันการมีส่วนเกี่ยวข้องกับการทุจริตและคอร์รัปชั่น
โดยปรับปรุงนโยบายจรรยาบรรณธุรกิจและประกาศใช้ให้พนักงานทราบ
และมีการอบรมพนักงานเข้าใหม่ อีกทั้งได้จัดให้มีช่องทางการสื่อสารสำหรับแจ้งเบาะแส
มีมาตรการคุ้มครองผู้แจ้ง
บริษัทฯได้มีการประเมินความเสี่ยงด้านคอร์รัปชั่นที่อาจเกิดขึ้นโดยคณะกรรมการบริหารความเสี่ยง
และยังต้องมีการประเมินความเสี่ยงและปรับปรุงวิธีการเป็นระยะเพื่อให้มีประสิทธิภาพตามนโยบายบริหารความเสี่ยงที่กำหนด
บริษัทฯได้ส่งกรรมการเข้ารับการอบรมหลักสูตร Anti-Corruption for Executive Program
ที่จัดโดยสมาคมส่งเสริมสถาบันกรรมการบริษัทไทย (IOD)
นอกจากนี้บริษัทฯมีแผนที่จะจัดการการอบรมให้ความรู้แก่พนักงานเกี่ยวกับนโยบายและแนวปฏิบัติในการต่อต้านทุจริตของบริษัทฯและจัดทำโครงการต่างๆเพื่อส่งเสริมให้พนักงานมีความซื่อสัตย์สุจริต
เพื่อป้องกันการประพฤติมิชอบต่างๆ
รวมทั้งมีการควบคุมดูแลเพื่อป้องกันและติดตามความเสี่ยงจากการทุจริต
บริษัทฯอยู่ระหว่างการประเมินตนเองและทบทวนการปฏิบัติตามแนวทางการต่อต้านทุจริต
เพื่อเข้าสู่กระบวนการรับรองจากโครงการแนวร่วมปฏิบัติของภาคเอกชนไทยในการต่อต้านทุจริตต่อไป

จริยธรรมธุรกิจ

คณะกรรมการคาดหวังที่จะประกอบธุรกิจโดยให้มีมาตรฐานสูงสุดทั้งทางด้านจริยธรรมและการปฏิบัติตามข้อกฎหมายต่างๆ
ที่เกี่ยวข้อง บริษัทฯต้องการอย่างยิ่งที่จะให้ผู้บริหาร คณะกรรมการบริษัทฯ
และพนักงานคำนึงถึงความซื่อสัตย์สุจริตในการดำเนินธุรกิจเป็นหลักสำคัญ
ดังนั้นจึงได้มีการกำหนดให้มีนโยบายและระเบียบปฏิบัติเรื่องจริยธรรมธุรกิจ
เพื่อเป็นแนวทางในการปฏิบัติหรือแก้ปัญหาทางด้านหลักจริยธรรมและกฎหมายในการดำเนินธุรกิจขององค์กรและได้เผยแพร่บนเว็บไซต์ของบริษัทฯ
ผู้บริหารและพนักงานทุกท่านถูกสนับสนุนให้มีการปฏิบัติตามหลักเกณฑ์ที่วางไว้
การติดตามการปฏิบัติตามหลักเกณฑ์จะดำเนินการโดยผู้บริหารระดับสูง
บริษัทฯไม่ยอมให้มีการกระทำที่ขัดต่อกฎหมายและศีลธรรม
พนักงานที่ฝ่าฝืนระเบียบปฏิบัติเรื่องจริยธรรมธุรกิจ จะได้รับการลงโทษทางวินัย
ซึ่งอาจรวมถึงการถูกสิ้นสุดการเป็นพนักงาน
พนักงานทุกระดับชั้นสามารถแจ้งข้อร้องเรียนผ่านสื่อต่างๆ ที่ทางบริษัทฯกำหนดขึ้น

  -----------------------------------------------------------------------
  10. ความรับผิดชอบต่อสังคม

  -----------------------------------------------------------------------

นโยบายภาพรวม

ฮานาตระหนักเป็นอย่างยิ่งว่า ความสำเร็จในระยะยาวของบริษัทฯ
ขึ้นอยู่กับการบริหารองค์กรที่มีประสิทธิภาพและมีประสิทธิผลท่ามกลางสภาพแวดล้อมที่สลับซับซ้อนมากขึ้น
รวมถึงการรับผิดชอบต่อสังคม สิ่งแวดล้อม ตลอดทั้งการเพิ่มคุณค่าให้กับผู้มีส่วนได้เสียต่างๆ

นโยบาย วิสัยทัศน์และกลยุทธ์ต่อความรับผิดชอบต่อสังคม

นโยบาย:
คณะกรรมการบริษัทฯได้กำหนดนโยบายให้บริษัทฯและบริษัทย่อยดำเนินธุรกิจอย่างมีความรับผิดชอบต่อสังคม
สิ่งแวดล้อม และกลุ่มผู้มีส่วนได้เสีย (stakeholders) ด้วยการดำเนินธุรกิจอย่างเป็นธรรม
เคารพสิทธิมนุษยชนและการปฏิบัติต่อแรงงานอย่างเป็นธรรม รับผิดชอบต่อผู้บริโภค
บริหารจัดการเพื่อลดผลกระทบทางสิ่งแวดล้อม ปฏิบัติตามกฏหมายที่เกี่ยวข้อง
รวมทั้งร่วมพัฒนาชุมชนและสังคม เพื่อความยั่งยืนของกิจการ สังคม และผู้มีส่วนได้เสีย

วิสัยทัศน์:
“บริษัทฯจะประกอบธุรกิจที่ผสานร่วมกับชุมชนเพื่อผลประโยชน์ที่ยั่งยืนต่อผู้มีส่วนได้เสียและสังคมของเรา”

กลยุทธ: จากการที่ธุรกิจของบริษัทฯแวดล้อมด้วยการแข่งขันที่สูง
บริษัทฯได้หาทางเพื่อขยายยอดขายและผลิตภัณฑ์ในแต่ละปีและทำการปรับปรุงกำลังการผลิตและผลผลิตในกระบวนการผลิตอย่างต่อเนื่อง
ขณะเดียวกันฝ่ายบริหารและพนักงานก็ให้ความสำคัญต่อนโยบายความรับผิดชอบต่อเพื่อสังคมด้วยการทบทวนการดำเนินกิจกรรมเพื่อให้บรรลุวัตถุประสงค์ของนโยบาย
นอกจากนี้บริษัทฯและบริษัทย่อยได้ก่อตั้งคณะกรรมการเพื่อสังคม
ที่มาจากตัวแทนจากแผนกต่างๆเพื่อดูแลด้านกิจกรรมของสังคมโดยมุ่งเน้นความสัมพันธ์และความร่วมมือกันระหว่างชุมชนและผู้มีส่วนได้เสียกับบริษัทฯ
เพื่อความสำเร็จที่ยั่งยืนร่วมกัน

การดำเนินธุรกิจที่มีผลกระทบต่อความรับผิดชอบต่อสังคม

ความรับผิดชอบต่อสังคมในกระบวนการธุรกิจ (CSR-in-process)

ในปี 2556 บริษัทฯและบริษัทย่อยได้ดำเนินการตามหลักการ
ที่กำหนดโดยตลาดหลักทรัพย์แห่งประเทศไทย ที่แสดงถึงความรับผิดชอบต่อสังคม สิ่งแวดล้อม
เพื่อความยั่งยืนของกิจการและสังคมโดยรวม ดังนี้

1.  การประกอบกิจการด้วยความเป็นธรรม

  ส่งเสริมการแข่งขันที่เป็นธรรม:
  บริษัทฯดำเนินกิจกรรมต่างๆที่สอดคล้องกับกฎหมายและข้อบังคับของการแข่งขัน
  ส่งเสริมให้พนักงานตระหนักถึงความสำคัญของการปฏิบัติตามนโยบายการแข่งขันที่เป็นธรรม
  หลีกเลี่ยงการผูกขาดทางการค้าหรือการใช้อำนาจเหนือตลาด ไม่เรียก
  ไม่รับและจ่ายผลประโยชน์ใดๆที่ไม่สุจริตทางการค้ากับคู่ค้ารวมถึงการติดต่อทำธุรกรรมกับเจ้าหน้าที่
  หรือหน่วยงานภาครัฐ อีกทั้งต่อต้านการผูกขาดและการทุ่มตลาด

  การเคารพสิทธิในทรัพย์สินของผู้อื่น:
  บริษัทฯส่งเสริมการเคารพสิทธิในทรัพย์สินรวมทั้งทรัพย์สินทางปัญญา
  ไม่เข้าไปเกี่ยวข้องกับกิจกรรมใดๆ อันเป็นการละเมิดทรัพย์สินได้แก่
  การใช้ตำแหน่งทางการตลาดที่เหนือกว่าในทางมิชอบ
  การผลิตของปลอมและการละเมิดทรัพย์สินทางปัญญา

  การส่งสริมความรับผิดชอบต่อห่วงโซ่คุณค่า:
  บริษัทฯพยายามสร้างความสัมพันธ์ทางธุรกิจอย่างเปิดเผย
  โดยไม่ก่อให้เกิดการแข่งขันที่ไม่เป็นธรรม กำหนดเงื่อนไขสัญญาที่เหมาะสมกับกิจการอื่น
  มีส่วนร่วมอย่างเข้มแข็งในการยกระดับความตระหนักในหลักการและประเด็นที่เกี่ยวกับความรับผิดชอบต่อสังคมของกิจการที่ตนเข้าไปเกี่ยวข้อง
  ส่งเสริมการปฏิบัติต่อกันอย่างเป็นธรรมทั่วทั้งห่วงโซ่คุณค่าทุกครั้งที่เป็นไปได้
  เช่นการดำเนินการจัดซื้ออย่างเหมาะสม

2.  การต่อต้านการทุจริต

  เพื่อให้การดำเนินงานของบริษัทฯเป็นไปตามหลักการกำกับดูแลกิจการที่ดี และตามมาตรฐานสากล
  คณะกรรมการบริษัทฯ
  ได้อนุมัตินโยบายการต่อต้านการทุจริตและได้แสดงเจตนารมณ์เข้าร่วมกับโครงการแนวร่วมปฏิบัติของภาคเอกชนไทยในการต่อต้านการทุจริต
  โดยบริษัทฯได้ร่วมให้สัตยาบรรณเพื่อรับทราบข้อตกลงตามคำประกาศเจตนารมณ์ของแนวร่วมดังกล่าวในการต่อต้านการทุจริตคอร์รัปชั่นทุกรูปแบบ

3.  การเคารพสิทธิมนุษยชน

  บริษัทฯให้ความสำคัญกับสิทธิและเสรีภาพของบุคคล
  โดยได้มีการดูแลการดำเนินงานของบริษัทฯไม่ให้มีส่วนเกี่ยวข้องกับการละเมิดสิทธิมนุษยชน
  รวมทั้งปฏิบัติต่อพนักงานทุกคนด้วยความเท่าเทียมกันไม่เลือกปฏิบัติ
  บริษัทฯมีโครงการพัฒนาพนักงานเพื่อเพิ่มพูนทักษะและศักยภาพ
  โดยเปิดโอกาสให้พนักงานมีการเรียนรู้และเลื่อนตำแหน่งเมื่อมีโอกาสที่เหมาะสม
  มีความเท่าเทียมกันระหว่างพนักงานชายและหญิงเกี่ยวกับเรื่องค่าตอบแทน
  สวัสดิการและสันทนาการต่างๆ
  เพื่อส่งเสริมกระบวนการแรงงานสัมพันธ์ที่ดีระหว่างพนักงานและบริษัทฯ
  แผนกทรัพยากรบุคคลได้มีการสำรวจความพึงพอใจ
  รวมทั้งติดตามประเด็นต่างหรือปรับปรุงสิทธิประโยชน์ต่างๆ
  ให้เหมาะสมกับความต้องการของพนักงานตามกลุ่มและลักษณะงาน
  นอกจากนี้ยังเปิดโอกาสให้พนักงานสามารถร้องทุกข์เป็นลายลักษณ์อักษรเสนอต่อผู้บังคับบัญชา
  และช่องทางการร้องเรียนต่างๆที่กำหนดโดยบริษัทฯ
  โดยปกป้องพนักงานที่มีการรายงานอย่างสุจริตเกี่ยวกับการกระทำที่ไม่ถูกต้องที่เกิดขึ้นภายในบริษัทฯ

4.  การปฏิบัติต่อแรงงานอย่างเป็นธรรม

  การไม่เลือกปฏิบัติในการจ้างงาน
  บริษัทฯได้ดำเนินการเพื่อให้มีความเท่าเทียมกันด้านการบริหารทรัพยากรบุคคลเช่น
  การไม่เลือกปฏิบัติในการจ้างงาน การเลื่อนตำแหน่ง การโอนย้าย การเลิกจ้าง และอื่นๆ
  โดยไม่คำนึงถึงเชื้อชาติ สัญชาติ สีผิว ศาสนา เพศ หรือความทุพพลภาพ
  พนักงานทุกคนจะได้รับการปฏิบัติตามความสามารถของแต่ละบุคคลว่าตรงกับความต้องการของงานนั้นๆหรือไม่
  ตั้งแต่การไม่ระบุในแบบฟอร์มเอกสารการสมัครงาน เพื่อให้ผู้สมัครต้องกรอกอายุ ศาสนา เพศ
  สัญชาติ ความทุพพลภาพ ทั้งนี้เพื่อหลีกเลี่ยงการเลือกปฏิบัติในการจ้างงาน

  นอกจากนี้บริษัทฯสนับสนุนโครงการของภาครัฐบาลในการคุ้มครองสิทธิของคนพิการ
  ส่งเสริมสิทธิของคนพิการให้ได้รับโอกาสในการจ้างงาน
  โดยบริษัทฯได้รับพนักงานที่เป็นคนพิการเข้าทำงานตามหน้าที่งานที่เหมาะสมกับสรีระ
  เช่นช่างเทคนิค งานบันทึกข้อมูลในสายงานการผลิต งานเอกสารด้านคลังสินค้า เป็นต้น
  และได้ออกแบบปรับปรุงสถานที่ทำงานเพื่อจัดสิ่งอำนวยความสะดวกให้พนักงานผู้พิการสามารถเข้าถึงและใช้ประโยชน์ได้อย่างสะดวกและปลอดภัย
  เช่นห้องน้ำ ที่จอดรถ นอกจากนี้ยังจัดพื้นที่ให้ร้านค้าคนพิการทั้งร้านค้าที่ขายประจำและสัญจร
  โดยมีสิ่งอำนวยความสะดวกให้โดยไม่คิดค่าใช้จ่าย ซึ่งได้รับการอุดหนุนจากพนักงานเป็นอย่างดี
  จากผลการปฏิบัติในปี 2556 บริษัท ฮานา เซมิคอนดักเตอร์ (อยุธยา) จำกัด
  ซึ่งเป็นบริษัทย่อยของบริษัทฯได้รับโล่ประกาศเกียรติคุณ สำหรับรางวัล
  “องค์กรภาคธุรกิจที่สนับสนุนงานด้านคนพิการดีเด่น” ในงานวันคนพิการสากลประจำปี 2556
  จากกระทรวงพัฒนาสังคมและความมั่นคงของมนุษย์
  โดยสำนักงานส่งเสริมและพัฒนาคุณภาพชีวิตคนพิการแห่งชาติ

  การไม่ใช้แรงงานบังคับและไม่ใช้แรงงานเด็ก บริษัทฯไม่มีการค้ามนุษย์
  การบังคับใช้แรงงานและการใช้แรงงานเด็กที่ผิดกฎหมาย
  บริษัทฯปฏิบัติตามกฎหมายที่เกี่ยวข้องไม่ว่าจะเป็นกฎหมายที่ห้ามการร้องเรียน สนับสนุน ส่งเสริม
  การใช้แรงงานเยี่ยงทาส หรือการค้ามนุษย์ และจะไม่ใช้ ทำข้อตกลงหรือทำสัญญา
  เพื่อการบังคับใช้แรงงานรวมถึงการใช้แรงงานเยี่ยงทาส
  เช่นการทำงานที่พนักงานไม่เต็มใจหรือทำงานหนักเพื่อการลงโทษ
  บริษัทฯปฏิบัติตามกฎหมายเรื่องนี้อย่างเคร่งครัด
  ลูกจ้างมีอิสระที่จะลาออกจากการเป็นพนักงานได้อย่างเสรี
  โดยแจ้งให้บริษัทฯทราบในระยะเวลาที่เหมาะสม ไม่มีการเก็บบัตรประจำตัวประชาชน
  หนังสือเดินทางหรือใบอนุญาตทำงานไว้กับบริษัทฯในฐานะเป็นส่วนหนึ่งของการจ้างงาน

  ความคุ้มครองทางสังคม
  บริษัทฯมีนโยบายการบริหารค่าผลตอบแทนที่เป็นธรรมและเหมาะสมตามศักยภาพ
  โดยพิจารณาผลประโยชน์ตอบแทนต่างๆให้ทัดเทียมกับกลุ่มธุรกิจประเภทเดียวกัน
  ตามความเหมาะสมกับตำแหน่งงาน ประสบการณ์
  และผลประกอบการของบริษัทฯและสถานการณ์เศรษฐกิจและสังคม
  รวมทั้งจัดให้มีการดูแลในเรื่องสวัสดิการแก่พนักงานตามสมควรเช่น จัดให้มีวันลาพักผ่อนประจำปี
  การทำงานล่วงเวลาโดยได้รับความยินยอมจากพนักงาน การรักษาพยาบาลที่เหมาะสม
  รวมทั้งการสนับสนุนเงินในรูปแบบของเงินช่วยเหลือการศึกษาบุตรสำหรับพนักงานที่มีรายได้น้อย
  จัดตั้งสหกรณ์ออมทรัพย์ รวมถึงสวัสดิการอื่นๆ เช่นการตรวจสุขภาพประจำปี ศูนย์ออกกำลังกาย
  (Fitness Center) ห้องสมุด เป็นต้น
  นอกจากนี้ยังมีการให้รางวัลแก่พนักงานที่ทำงานกับบริษัทฯเป็นระยะเวลาที่ยาวนานและรางวัลพนักงานดีเด่นเพื่อเป็นการชูเกียรติและยกย่องในความอุทิศตนที่ทำงานให้กับบริษัทมาเป็นเวลานาน

  บริษัทฯมุ่งเน้นการทำงานที่มีความปลอดภัยทั้งสุขภาพทางกายและจิตใจ
  บริษัทฯได้รับการรับรองมาตรฐาน การจัดการอาชีวอนามัยและความปลอดภัย ทั้งมาตรฐานสากล
  OHSAS18001 และมาตรฐานไทย มอก.(TIS) 18001 ตั้งแต่ปี 2548 จนถึงปัจจุบัน
  บริษัทฯมุ่งมั่นในการพัฒนารักษาสิ่งแวดล้อมและห่วงใยเรื่องความปลอดภัย
  สุขภาพอนามัยของพนักงานและผู้ที่เกี่ยวข้อง
  พร้อมทั้งยึดมั่นในหลักความรับผิดชอบต่อสังคมและแรงงานควบคู่ไปกับการดำเนินธุรกิจและการปรับปรุงอย่างต่อเนื่อง
  ดังนี้

1.  อนุรักษ์ทรัพยากรและพลังงานโดยการใช้อย่างมีประสิทธิภาพ ป้องกันการเกิดมลพิษ
    และควบคุมการปล่อยของเสียให้มีผลกระทบต่อสิ่งแวดล้อมน้อยที่สุด ในปี 2556
    บริษัทฯได้ทำการตรวจสอบการรั่วไหลของวัตถุดิบและผลิตภัณฑ์ในบริเวณพื้นที่ที่มีโอกาสเสี่ยงอย่างสม่ำเสมอ
    จัดทำข้อมูลความปลอดภัยในการทำงานเกี่ยวกับสารเคมีพร้อมติดประกาศให้เป็นที่ทราบ
    จัดให้มีการอบรมพนักงานให้มีความรู้และข้อปฏิบัติด้านความปลอดภัยและสิ่งแวดล้อม เป็นต้น

2.  จัดสถานที่ทำงานและจัดหาอุปกรณ์เพื่อความปลอดภัยและป้องกันอุบัติเหตุ อุบัติการณ์
    ตามมาตรฐาน NFPA หรือมาตรฐานสากล
    จัดให้มีห้องปฐมพยาบาลและพยาบาลดูแลภายในพื้นที่โรงงาน ตลอด 24 ชั่วโมง
    มีแผนปฏิบัติการฉุกเฉินและมีการฝึกซ้อมอย่างน้อยปีละครั้ง ในปี 2556
    บริษัทฯมีการบันทึกสถิติการเกิดอุบัติเหตุที่ 15 ครั้ง
    ซึ่งได้มีการสอบสวนหาต้นเหตุที่แท้จริงและได้มีการปรับปรุงแก้ไขอย่างต่อเนื่อง

3.  ปฏิบัติตามกฎหมาย ข้อกำหนด กฎระเบียบอื่นๆ กฎหมายแรงงานที่เกี่ยวข้อง
    รวมทั้งให้การสนับสนุนข้อกำหนดเฉพาะของลูกค้า ซึ่งเกี่ยวข้องกับอาชีวอนามัย ความปลอดภัย
    สิ่งแวดล้อม ตลอดจนความรับผิดชอบทางสังคมและ แรงงาน (เช่น
    จรรยาบรรณทางการค้าของอุตสาหกรรมอิเล็คทรอนิกส์ ฯลฯ)

  นโยบายความปลอดภัย อาชีวอนามัย สิ่งแวดล้อม ความรับผิดชอบทางสังคมและแรงงาน
  ได้ถูกนำไปถ่ายทอด ทำความเข้าใจในกลุ่มพนักงานขององค์กรทุกระดับ
  เพื่อเป็นแนวทางในการปฏิบัติงานที่เป็นหนึ่งเดียวกัน นอกจากนี้ยังได้รับการเผยแพร่สู่สาธารณชน
  ผ่านบอร์ดประชาสัมพันธ์หน้าโรงงาน ตลอดจนจัดส่งไปให้ผู้ส่งมอบภายนอกที่บริษัทฯทำธุรกิจด้วย

1.  ความรับผิดชอบต่อผู้บริโภค

  บริษัทฯมุ่งเน้นการผลิตสินค้าและบริการที่ปลอดภัยและไม่เป็นอันตรายต่อสุขภาพของผู้บริโภค
  บริษัทฯได้รับการรับรองระบบคุณภาพต่างๆคือ ระบบ ISO9001:2008
  สำหรับระบบการจัดการคุณภาพที่บริษัทฯ
  สามารถแสดงให้เห็นถึงความสามารถในการผลิตสินค้าได้ตรงกับความต้องการของลูกค้าและตามกฎหมายและกฎระเบียบที่ใช้บังคับอย่างต่อเนื่อง
  และมีจุดมุ่งหมายที่จะเพิ่มความพึงพอใจของลูกค้าด้วยระบบการจัดการที่มีประสิทธิภาพ
  รวมทั้งกระบวนการปรับปรุงอย่างต่อเนื่อง  นอกจากนี้บริษัทฯยังได้รับการรับรอง ระบบ
  ISO/TS16949:2009 ที่เป็นระบบคุณภาพใช้ในกลุ่มอุตสาหกรรมรถยนต์
  ที่มุ่งเน้นทางด้านเทคนิคการผลิตชิ้นส่วนยานยนต์ให้มีคุณภาพ และระบบ ISO13485
  ที่เป็นระบบคุณภาพใช้ในกลุ่มอุตสาหกรรมอุปกรณ์เครื่องมือแพทย์
  โดยเป็นระบบคุณภาพที่มุ่งเน้นด้านความปลอดภัยของผลิตภัณฑ์มากที่สุด

  นอกจากนี้บริษัทฯดำเนินการตลาดที่เป็นธรรม
  มีการบริหารจัดการความสัมพันธ์กับลูกค้าทั้งก่อนและหลังการขาย
  โดยมีแนวทางปฏิบัติเกี่ยวกับการประเมินความพึงพอใจของลูกค้า แก้ไขปัญหา
  ปรับปรุงและพัฒนาอย่างต่อเนื่อง ตัวชี้วัดผลการดำเนินงานของบริษัทฯ (KPI)
  ไม่ได้กำหนดเฉพาะการเงิน
  แต่ละโรงงานของบริษัทฯมีตัวชี้วัดผลการดำเนินงานที่ไม่ใช่การเงินและมีการติดตามและประเมินผลทั้งรายสัปดาห์และรายเดือนอย่างต่อเนื่อง
  เช่นตัวชี้วัดความพึงพอใจของลูกค้าและการผลิตที่มีคุณภาพตามเกณฑ์ที่กำหนดเพื่อใช้สำหรับการพัฒนาอย่างต่อเนื่องและเน้นความรวดเร็วเพื่อแก้ไขปัญหาอย่างทันท่วงที

  สำหรับการควบคุมคุณภาพ บริษัทฯมีนโยบายหลักคือ
  เน้นให้พนักงานทุกคนมีส่วนร่วมในการปรับปรุงกระบวนการทำงานของตนเอง
  ผ่านกิจกรรมหลายรูปแบบ อาทิเช่น โครงการปรับปรุงงาน (Improvement Project),
  โครงการพิเศษซึ่งได้รับมอบหมายโดยตรงจากประธานกรรมการ
  สำหรับระดับหัวหน้างานหรือพนักงานที่อยู่ในตำแหน่งวิศวกร ช่างเทคนิค, กิจกรรมข้อเสนอแนะ
  (Kaizen Suggestion) สำหรับพนักงานทั่วไป และกิจกรรมกลุ่มคุณภาพ (Small Group
  Activity) สำหรับพนักงานรายวันซึ่งเป็นพนักงานกว่า 90% ของบริษัท ในระยะเกือบ 10
  ปีที่ผ่านมา
  กิจกรรมกลุ่มคุณภาพของบริษัทฯได้พัฒนาอย่างต่อเนื่องและได้รับการยอมรับจากหน่วยงานทั้งภายในและภายนอก
  จากการเข้าร่วมแข่งขันกิจกรรมกลุ่มคุณภาพระดับชาติ ในงาน Thailand Quality Prize
  ซึ่งจัดโดยสมาคมส่งเสริมเทคโนโลยี ไทย-ญี่ปุ่น บริษัทฮานา
  ลำพูนได้รับรางวัลชนะเลิศกิจกรรมกลุ่มคุณภาพประเภท จูเนียร์ คิวซีซี (Junior QCC Prize)
  และ แมนูแฟคเจอร์ริ่ง คิวซีซี (Manufacturing QCC Prize) ถึง 5 ปีซ้อน
  นับเป็นอีกเครื่องมือหนึ่งในการบริหารจัดการองค์กรแบบมีส่วนร่วม
  ที่ช่วยให้องค์กรพัฒนาต่อไปอย่างไม่หยุดยั้ง

2.  การดูแลรักษาสิ่งแวดล้อม

  นอกเหนือจากการที่ฮานามีโรงงานผลิตต่างๆตั้งอยู่ในเขตนิคมอุตสาหกรรม
  ที่อยู่ในพื้นที่ควบคุมและมีระบบการจัดการและมาตรฐานเพื่อป้องกันมลภาวะหรือผลกระทบต่อสิ่งแวดล้อมและชุมชน
  บริษัทฯยังได้ยกระดับการคำนึงถึงผู้มีส่วนได้เสีย
  ด้วยการได้รับการรับรองมาตรฐานระบบการจัดการสิ่งแวดล้อม ISO14001 ตั้งแต่ปี 2542
  ต่อเนื่องเป็นต้นมา การดำเนินงานของบริษัทฯ
  เป็นไปตามข้อกำหนดของการนิคมอุตสาหกรรมและกฎหมายด้านสิ่งแวดล้อมและความปลอดภัยต่างๆ
  ในปี 2556 บริษัทฯดำเนินการเพื่อควบคุมการใช้ทรัพยากร
  เพื่อลดและป้องกันปัญหามลภาวะต่อสิ่งแวดล้อมและชุมชน ดังนี้

  ด้านการใช้ไฟฟ้า
  ฮานาดำเนินการด้วยการลงทุนกับโครงการต่างๆเพื่อลดการบริโภคพลังงานไฟฟ้า
  ได้แก่การเปลี่ยนหลอดไฟฟลูออเรสเซนต์ขนาด 36 วัตต์ เป็นหลอดแอลอีดีขนาด 20 วัตต์ กว่า
  15,500 ดวง ที่โรงงานในจังหวัดลำพูนและพระนครศรีอยุธยา
  โครงการติดตั้งอุปกรณ์ลดความเร็วรอบ (Variable Speed Drive)
  และปรับปรุงตามวิธีการอนุรักษ์พลังงานของมอเตอร์เครื่องส่งลมเย็น (AHU)
  นอกจากนี้ยังปรับปรุงประสิทธิภาพการใช้พลังงานในระบบปรับอากาศและระบบอัดอากาศ
  อีกทั้งจัดการควบคุมการใช้พลังงานไฟฟ้าในช่วงวันหยุดและพักเปลี่ยนกะ
  โดยสรุปบริษัทฯและบริษัทย่อยสามารถบรรลุเป้าหมาย (KPI) ด้วยการลดการใช้ไฟฟ้าในปี 2556
  ลงได้กว่า 16 ล้านหน่วย หรือคิดเป็นร้อยละ 10 ประหยัดค่าไฟได้ประมาณ 55 ล้านบาทต่อปี

  ด้านคุณภาพน้ำ บริษัทฯมีโครงการต่อเนื่องจากปีที่ผ่านมา ด้วยการลดการใช้น้ำประปา
  โดยการนำน้ำทิ้งจากกระบวนการผลิต นำมาบำบัดและผ่านการกรอง เพื่อนำกลับมาใช้ใหม่
  (recycle) ส่งผลให้มีการนำน้ำที่ใช้แล้ว นำกลับมาใช้ใหม่ เพิ่มขึ้นกว่าร้อยละ 42
  ทั้งนี้บริษัทฯและบริษัทย่อยประสบความสำเร็จในการลดการใช้น้ำประปาลงได้ 200,000 หน่วย
  สามารถประหยัดค่าน้ำประปาได้ประมาณ 5 ล้านบาทต่อปี

  ด้านคุณภาพอากาศ
  บริษัทฯมีการดำเนินการควบคุมอัตราการระบายมลพิษทางอากาศให้อยู่ในมาตรฐานที่กำหนดตามกฏหมายที่เกี่ยวข้อง
  จัดให้มีแผนการตรวจสอบและบำรุงรักษาในเชิงป้องกันของอุปกรณ์หรือเครื่องจักรที่เกี่ยวข้องกับการควบคุมมลพิษทางอากาศต่างๆ
  ทำการตรวจวัดคุณภาพอากาศที่ปล่องระบายอากาศและในพื้นที่การทำงาน จากผลการดำเนินงาน
  คุณภาพอากาศที่ออกจากโรงงานมีค่าสูงกว่ามาตรฐานที่กำหนดในทุกๆค่า

  ด้านระดับเสียง บริษัทฯจัดให้มีการดูแลรักษาเครื่องจักร/อุปกรณ์ต่างๆ ให้อยู่ในสภาพดีอยู่เสมอ
  จัดเตรียมอุปกรณ์ป้องกันเสียงส่วนบุคคลให้พนักงานสวมใส่ (เช่น ปลั๊กอุดหู ที่ครอบหู เป็นต้น)
  ให้เพียงพอและเหมาะสมกับประเภทของงาน โดยเฉพาะพื้นที่ที่มีระดับเสียงเกิน 85 เดซิเบลเอ
  จัดให้มีการตรวจความดังของเสียงในพื้นที่การทำงานและตรวจสุขภาพการได้ยินของพนักงานที่ทำงานในพื้นที่ที่มีเสียงดังเกินมาตรฐาน

  ด้านของเสีย ฮานาได้ดำเนินการแยกของเสียเป็น 3 ประเภทคือขยะทั่วไป
  ขยะที่สามารถนำกลับไปใช้ใหม่ได้ (recycle) และขยะอันตราย
  และได้บริหารจัดการของเสียประเภทต่างๆตามมาตรฐานและตามกฏหมายของกรมโรงงานอุตสาหกรรมอย่างถูกต้อง

  ด้านสารเคมีและสารอันตราย นอกจากการรับรองตามมตรฐาน ISO14001
  โรงงานผลิตของเราที่ประเทศจีนได้รับการรับรองมาตรฐานบริหารจัดการระบวนการผลิตปลอดสารต้องห้าม
  IECQ QC080000:2005 ตั้งแต่ปี 2551 เป็นต้นมา
  โดยมีการบริหารจัดการกระบวนการผลิตปลอดสารต้องห้าม Hazardous Substance Process
  Management: HSPM ที่เป็นเทคนิคเพื่อประยุกต์ใช้
  และควบคุมผลิตภัณฑ์และกระบวนการในการผลิต ให้มีปริมาณสารอันตรายไม่เกินขอบเขตที่กำหนด
  มีแผนการควบคุมสารอันตราย ลด หรือยกเลิกสารอันตราย
  ซึ่งเป็นองค์ประกอบของกระบวนการผลิต
  ซึ่งช่วยให้ความมั่นใจได้ว่ามีการบริหารจัดการห่วงโซ่อุปทานเป็นไปอย่างถูกต้องแม่นยำ
  ลดผลกระทบต่อสิ่งแวดล้อมทางตรง
  อันนำไปสู่ความพึงพอใจต่อลูกค้าและเป็นที่ยอมรับในระดับสากล

  นอกจากนี้โรงงานผลิตที่จังหวัดพระนครศรีอยุธยาและที่ประเทศจีน
  ได้รับการรับรองมาตรฐานจากลูกค้าในโครงการ Green Partner Program
  เพื่อระบบการจัดการสิ่งแวดล้อม
  โดยควบคุมการใช้สารเคมีต่างๆในขั้นตอนของการผลิตอย่างเข้มงวด ห้ามการใช้สาร
  สารที่ต้องเลิกใช้ และสารที่ต้องลดการใช้ ที่มีผลกระทบต่อสิ่งแวดล้อมเพื่อผลิตผลิตภัณฑ์
  เช่นงดใช้สารตะกั่วเป็นตัวเชื่อมวงจรภายในตัวผลิตภัณฑ์ ไม่ใช้วัตถุดิบที่มีสารประกอบอันตรายเช่น
  แคดเมี่ยม ตะกั่ว ปรอท ซึ่งรวมถึงวัสดุที่ใช้ในการผลิตบรรจุภัณฑ์

  การร้องทุกข์หรือรับข้อร้องเรียน
  บริษัทฯจัดให้มีผู้ปฏิบัติงานและผู้ควบคุมด้านสิ่งแวดล้อมที่ได้รับการอบรมและขึ้นทะเบียนถูกต้องตามกฏหมาย
  มีการประชาสัมพันธ์ข้อมูลข่าวสารของบริษัทฯต่อผู้นำชุมชนและประชาชนที่อยู่รอบพื้นที่โครงการอย่างต่อเนื่อง
  และจัดให้มีขั้นตอนการรับเรื่องร้องเรียน
  และแก้ไขปัญหาข้อร้องเรียนที่เกิดขึ้นจากการดำเนินงานของบริษัทฯ ในปี 2556
  บริษัทฯไม่มีข้อร้องเรียนใดๆเกี่ยวกับสิ่งแวดล้อมทั้งจากพนักงานและชุมชนที่เป็นสาระสำคัญ

3.  การร่วมพัฒนาชุมชนและสังคม

  บริษัทฯตระหนักถึงการสร้างการมีส่วนร่วมต่อชุมชนเพื่อช่วยสร้างเศรษฐกิจและความเข้มแข็งให้กับชุมชน
  และสังคม ด้วยการปฏิบัติตนเป็นพลเมืองดีของสังคม เช่นการเสียภาษีอย่างถูกต้องตามกฎหมาย
  สร้างการจ้างงานโดยรับพนักงานในพื้นที่และจังหวัดใกล้เคียง
  อีกทั้งยังมีการซื้อสินค้าและใช้บริการจากซัพพลายเออร์ท้องถิ่น โดยฮานา
  ลำพูนมีจำนวนซัพพลายเออร์ท้องถิ่น คิดเป็นร้อยละ 30
  ของจำนวนซัพพลายเออร์ภายในประเทศทั้งหมด
  นอกจากนี้มีการเปิดโอกาสให้ประชาชนที่อยู่ในละแวกใกล้เคียงมาขายสินค้าให้พนักงาน
  รวมทั้งการรณรงค์เรื่องความปลอดภัยด้านการขับขี้รถจักรยานยนต์
  โดยจำหน่ายหมวกนิรภัยคุณภาพดีให้พนักงานในราคาพิเศษ
  ทั้งนี้พนักงานให้ความสนใจเป็นอย่างมาก จำหน่ายได้กว่า 1,000 ใบ

  เพื่อช่วยสังคมป้องกันภัยคุกคามที่มีผลต่อสุขภาพรวมทั้งการส่งเสริมสุขภาพที่ดี
  บริษัทฯร่วมมือกับสโมสรฟุตบอลลำพูนวอริเออร์เปิดคลินิกสอนฟุตบอลให้กับเด็กๆจากโรงเรียนในละแวกใกล้เคียงนิคมอุตสาหกรรม
  เพื่อส่งเสริมสุขภาพของเด็กๆในชุมชนและป้องกันปัญหายาเสพติด
  โดยน้องๆได้สัมผัสกับนักฟุตบอลตัวจริงจากทางสโมสร
  และมีการแข่งขันนัดพิเศษระหว่างทีมลำพูนวอริเออร์และนักเตะจากฮานา
  โดยงานนี้ได้รับผลตอบรับอย่างดีเยี่ยมจากเด็กๆ

ความรับผิดชอบต่อสังคมนอกเหนือจากกระบวนการหลักของกิจการ (CSR-after-process)

ฮานาได้ดำเนินกิจกรรมเพื่อสังคมนอกเหนือจากการดำเนินธุรกิจปกติขององค์กร
ซึ่งบริษัทฯได้ดำเนินการนี้มาเป็นเวลานานแล้ว ในปี 2556
กิจกรรมเพื่อสังคมที่นอกเหนือกระบวนการหลักของบริษัทฯมีดังนี้

กิจกรรมเพื่อสมทบทุนซื้อเครื่องมือแพทย์ที่ทันสมัย ในปี 2556 บริษัท ฮานา ไมโครอิเล็คโทรนิคส
จำกัด (มหาชน) จำกัด และ บริษัท ฮานาเซมิคอนดักเตอร์ (อยุธยา) จำกัด บริจาคเงินจำนวน 2
ล้านบาทให้แก่สภากาชาดไทยสำหรับโครงการระดมทุนที่จะซื้อเครื่องวิเคราะห์ดีเอ็นเอชั้นสูงที่ใช้เทคโนโลยีเอ็นจีเอส

กิจกรรมเพื่อช่วยเหลือเด็ก ฮานา
เจียซิงให้ทุนการศึกษาแก่นักเรียนที่ยากจนที่อาศัยอยู่ในชุมชนที่บริษัทฯตั้งอยู่
โดยให้การสนับสนุนทางการเงินอย่างต่อเนื่อง เราได้คัดเลือกนักเรียน จำนวน 14
คนที่มาจากครอบครัวที่ยากจนตั้งแต่ปี 2550 โดยมีนักเรียน 2 คนจบการศึกษาชั้นมัธยมแล้ว
นักศึกษาบางคนที่กำลังศึกษาในระดับมหาวิทยาลัยได้รับทุนการศึกษา เป็นปีที่ 8 แล้ว

กิจกรรมเพื่อช่วยเหลือผู้ยากไร้ ฮานา
เจียซิงบริจาคเงินช่วยเหลือแก่มูลนิธิต่างๆในเมื่องเจียซิงเป็นจำนวนเงิน 1 ล้านบาท นอกจากนี้ทีม
CSR ของฮานา ยังได้ไปเยี่ยมเด็กกำพร้าในเมืองเจียซิงโดยมอบของขวัญแก่เด็กๆ ทีม CSR
ฮานาลำพูนได้จัดทำโครงการบริจาคเสื้อผ้า เครื่องนุ่งห่ม ผ้าห่ม ยารักษาโรค ขนม
อุปกรณ์การเรียนการสอน และอื่นๆให้กับ ผู้ยากไร้ในถิ่นทุรกันดาร จังหวัดเชียงใหม่

กิจกรรมเพื่อช่วยเหลือผู้ประสบภัยธรรมชาติ ฮานา ลำพูน
ได้มอบเงินช่วยเหลือเพื่อนพนักงานที่ประสบพายุลูกเห็บ อัคคีภัย นอกจากนี้ฮานา เจียซิง
บริจาคเงินเพื่อช่วยเหลือพนักงานที่ครอบครัวประสบกับเหตุแผ่นดินไหวความในเมืองหยวนอาน
เมื่อเดือนเมษายน ปี 2556

กิจกรรมสืบสานศาสนาและขนบธรรมเนียมประเพณี
ฮานาให้การสนับสนุนและมีส่วนร่วมในประเพณีและกิจกรรมทางศาสนาของท้องถิ่นอย่างต่อเนื่อง
เช่นงานยี่เป็ง การผูกข้อมือโดยมีแม่อุ๊ยในงานวันแม่แห่งชาติ กิจกรรมกิ๋น ตาน
แอ่วหรือการทอดผ้าป่า

กิจกรรมเพื่อสังคมโดยพนักงาน

กิจกรรมบริจาคโลหิต บริษัทฯร่วมกับสภากาชาดไทยและโรงพยาบาลลำพูน
เปิดรับบริจาคเลือดพนักงาน ปี 2013 จำนวนทั้งหมด 6 ครั้งรวมปริมาณโลหิตที่บริจาคได้ 360,000
มิลลิลิตร

กิจกรรมช่วยเหลือเด็กผู้ด้อยโอกาส โดยผู้บริหารและพนักงานรวบรวมเงินบริจาคเพื่อสมทบโครงการ
Sister Joan Evans เพื่อช่วยเหลือเด็กผู้ด้อยโอกาสทางการศึกษาในสลัมคลองเตย กรุงเทพฯ

กิจกรรมสมทบทุนเพื่อเพื่อนพนักงาน
พนักงานร่วมบริจาคเงินเพื่อช่วยเหลือการรักษาแก่เพื่อนร่วมงานที่เป็นผู้ป่วยมะเร็ง

การป้องกันการมีส่วนเกี่ยวข้องกับการคอร์รัปชั่น

บริษัทมีนโยบายในการดำเนินการต่อต้านการทุจริตคอร์รัปชั่น
โดยได้จัดทำแนวทางการปฏิบัติเป็นลายลักษณ์อักษรไว้ในนโยบายจริยธรรมธุรกิจของบริษัท
ซึ่งได้ผ่านการอนุมัติจากคณะกรรมการบริษัทแล้ว บริษัทฯ
ได้เปิดเผยนโยบายจริยธรรมธุรกิจสำหรับคณะกรรมการ ผู้บริหาร และพนักงานลงใน Website
ของบริษัทในเว็บไซต์ของบริษัทในหมวดหัวข้อ Corporate Governance

คณะกรรมการบริษัทได้กำหนดนโยบายการต่อต้านการทุจริตคอร์รัปชั่น
โดยได้แสดงเจตนารมณ์เข้าร่วมกับโครงการแนวร่วมปฏิบัติของภาคเอกชนไทยในการต่อต้านการทุจริต
โดยบริษัทได้ร่วมให้สัตยาบรรณเพื่อรับทราบข้อตกลงตามคำประกาศเจตนารมณ์ของแนวร่วมดังกล่าวในการต่อต้านการทุจริต
คอร์รัปชันทุกรูปแบบ

นอกจากนี้ บริษัทได้มีการดำเนินการเพื่อป้องกันการมีส่วนเกี่ยวข้องกับการทุจริต และคอร์รัปชัน ดังนี้

(1) บริษัทได้สื่อสารไปทั้งระดับกรรมการ ผู้บริหารและพนักงาน
โดยกำหนดให้การดำเนินการทุกกระบวนการอยู่ในขอบข่ายกฎหมายอย่างเคร่งครัด
หรือถ้าเกิดข้อผิดผลาดในกระบวนการดำเนินงาน เนื่องจากความประมาทรู้เท่าไม่ถึงการณ์
ก็ให้รับโทษจากภาครัฐโดยไม่มีการวิ่งเต้นให้พ้นผิด

(2)
บริษัทจัดให้มีช่องทางในการรายงานหากมีการพบเห็นการฝ่าฝืนหรือพบเห็นการกระทำทุจริตคอร์รัปชั่น
และมีมาตรการคุ้มครองให้กับผู้รายงาน

  -----------------------------------------------------------------------
  11. การควบคุมภายในและการบริหารจัดการความเสี่ยง

  -----------------------------------------------------------------------

คณะกรรมการฯมีหน้าที่รับผิดชอบในการกำหนดและรักษาระบบการควบคุมภายใน ในปี 2556
คณะกรรมการฯมีการประเมินความเพียงพอของระบบการควบคุมภายใน
โดยทําการประเมินตามแบบประเมินความเพียงพอของระบบการควบคุมภายในของบริษัทฯด้วยตนเอง
(self-assessment) โดยแบบประเมินได้ปรับปรุงมาจากตลาดหลักทรัพย์แห่งประเทศไทย
บริษัทฯมีแผนกตรวจสอบภายในและหน่วยงานกำกับการปฏิบัติงาน
เพื่อดำเนินการติดตามให้มีการปฏิบัติตามระบบที่วางไว้และตามกฎหมายที่เกี่ยวข้อง
นอกจากนี้คณะกรรมการได้แต่งตั้งให้มีคณะกรรมการบริหารความเสี่ยงเพื่อดําเนินการตามนโยบายการบริหารความเสี่ยง
เพื่อให้บรรลุวัตถุประสงค์และมั่นใจว่าบริษัทฯมีการประเมิน
บริหารและควบคุมความเสี่ยงให้อยู่ในระดับที่ยอมรับได้

ในการประชุมคณะกรรมการครั้งที่ 6 เมื่อวันที่ 12 ธันวาคม 2556 โดยมีกรรมการอิสระทั้ง 3 ท่าน
เข้าร่วมประชุมด้วย
คณะกรรมการบริษัทฯได้ประเมินระบบการควบคุมภายในของบริษัทฯโดยการซักถามข้อมูลจากฝ่ายบริหาร
แล้วสรุปได้ว่า จากการประเมินระบบการควบคุมภายในของบริษัทฯในด้านต่างๆ 5 องค์ประกอบคือ
การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล รวมทั้งระบบการติดตาม
คณะกรรมการฯเห็นว่าระบบการควบคุมภายในของบริษัทฯมีความเพียงพอและเหมาะสม
โดยบริษัทฯได้จัดให้มีบุคลากรอย่างเพียงพอที่จะดำเนินการตามระบบได้อย่างมีประสิทธิภาพ
รวมทั้งมีระบบการควบคุมภายในในการติดตามควบคุมดูแลการดำเนินงานของบริษัทย่อยให้สามารถป้องกันรักษาทรัพย์สินของบริษัทฯและบริษัทย่อยจากการที่กรรมการหรือผู้บริหารนำไปใช้โดยมิชอบหรือโดยไม่มีอำนาจ
รวมถึงการทำธุรกรรมกับบุคคลที่อาจมีความขัดแย้งหรือบุคคลที่เกี่ยวโยงกัน อย่างเพียงพอแล้ว

หน่วยงานตรวจสอบภายใน

ในการประชุมคณะกรรมการตรวจสอบได้แต่งตั้งนางสาวจิระภา คงมณี
ให้ดำรงตำแหน่งหัวหน้างานผู้ตรวจสอบภายใน ตั้งแต่วันที่ 1 กุมภาพันธ์ 2542
เนื่องจากมีประสบการณ์ทำงานด้านการตรวจสอบภายในและเคยเข้ารับการอบรมในหลักสูตรที่เกี่ยวข้องกับการปฏิบัติงานด้านตรวจสอบภายใน
เช่น Internal Audit Role in Governance, Risk and Control, Business
Management Skills, Business Analysis and Information Technology, COSO
Internal Control Framework
รวมทั้งการอบรมต่างๆที่เกี่ยวข้องกับกฎหมายและมาตรฐานบัญชีที่ออกใช้ใหม่
และมีความเข้าใจในกิจกรรมและการดำเนินงานของบริษัทฯ
จึงเห็นว่ามีความเหมาะสมที่จะปฏิบัติหน้าที่ดังกล่าวได้อย่างเหมาะสมและเพียงพอ

ทั้งนี้ หน่วยงานตรวจสอบภายในมีสายการรายงานไปยังคระกรรมการตรวจสอบ
ซึ่งการพิจารณาและอนุมัติ แต่งตั้ง ถอดถอน
โยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทฯจะต้องได้รับความเห็นชอบจกคณะกรรมการตรวจสอบด้วย

หน่วยงานกำกับการปฏิบัติงาน (Compliance Unit)

ในการประชุมคณะกรรมการบริษัทฯครั้งที่ 5 เมื่อวันที่ 13 พฤศจิการยน 2556
ได้แต่งตั้งนางสาวจิระภา คงมณี ให้ดำรงตำแหน่งหัวหน้างานกำกับดูแลการปฏิบัติงาน
เพื่อทำหน้าที่กำกับดูแลการดำเนินธุรกิจของกลุ่มบริษัทฯให้เป็นไปตามกฎหมาย กฎระเบียบ
ข้อบังคับของหน่วยงานทางการที่เกี่ยวข้อง

+-----------------------------------------------------------------------+
| 12. รายการระหว่างกัน                                                    |
+-----------------------------------------------------------------------+

ตามหมายเหตุประกอบงบการเงิน
รายการธุรกิจของบริษัทฯที่เกี่ยวข้องกันในรายงานและงบการเงินรวม
ซึ่งได้เปิดเผยข้อมูลโดยสรุปรายการระหว่างกันของบริษัทฯ และบริษัทย่อยต่างๆที่เกิดขึ้น
รายการที่เกิดขึ้นเป็นรายการธุรกิจปกติกับบริษัทย่อย
ตามราคาตลาดและเป็นไปตามปกติธุรกิจทางการค้า
ทั้งนี้บริษัทฯมีรายการระหว่างกันที่เกิดกับบุคคลที่อาจมีความขัดแย้งทางผลประโยชน์ 1 รายการคือ
รายการเช่าทรัพย์สินระหว่างบริษัทฯกับบริษัทที่เป็นผู้ถือหุ้นรายใหญ่ของบริษัทฯ

รายละเอียดการเช่าทรัพย์สินระหว่างบริษัทฯกับผู้ถือหุ้นรายใหญ่ มูลค่ารายการ 1,574,244
บาทต่อปี

  ------------------- ------------------------------- ---------------------- -------------------------- ------------------------------------------------------------------
  บริษัท/บุคคลที่เกี่ยวข้อง   ลักษณะความสัมพันธ์                  รายการ                 ขนาดของรายการ              เงื่อนไขความสมเหตุสมผลและความจำเป็น

  บริษัท โอแมค จำกัด     เป็นผู้ถือหุ้นรายใหญ่ของบริษัทฯจำนวน     บริษัทฯ เป็นผู้เช่าช่วงที่ดิน    ค่าเช่าในปี 2556 เป็นมูลค่า      บริษัทฯ
                      40,939,360 หุ้น คิดเป็นสัดส่วนร้อยละ   ที่ตั้งอยู่บนถนนวิภาวดี-รังสิต   1,574,244                  เช่าช่วงที่ดินดังกล่าวเพื่อใช้เป็นที่ตั้งของสำนักงานใหญ่และโรงงานการผลิตของบริษัทย่อย
                      5.09 ของทุนจดทะเบียน⁽¹⁾ และ บริษัท  จำนวน 5 ไร่ 93 ตรว.     บาทซึ่งสัญญาเช่าจะสิ้นสุดในเดือน   ตั้งแต่ปี 2534 โดยอัตราค่าเช่าเป็นอัตราที่ยุติธรรมเนื่องจากเป็นอัตราเดียวกับที่บริษัท
                      โอแมค จำกัด มีกลุ่มตระกูลฮัน          จากบริษัท โอแมค จำกัด     กุมภาพันธ์ 2557               โอแมค จำกัดทำสัญญาเช่ากับเจ้าของที่ดิน
                      เป็นผู้ถือหุ้นรายใหญ่⁽²⁾               โดยบริษัทโอแมค                                      
                      และมีกรรมการของบริษัทฯ 1           เป็นผู้เช่าที่ดินจากนางอภิรดี                              
                      ท่านดำรงตำแหน่งกรรมการบริษัทโอแมค   หัพนานนท์ นางปิยะดา                                  
                      จำกัด⁽³⁾                         อังศวานนท์ และนายเปรมปรีดิ์                            
                                                      วัชราภัย เจ้าของที่ดิน ตั้งแต่ปี                            
                                                      2529 – 2557                                       
  ------------------- ------------------------------- ---------------------- -------------------------- ------------------------------------------------------------------

(1) ข้อมูล ณ วันปิดสมุดทะเบียน 14 มีนาคม 2556

(2) บริษัท โอแมค จำกัด มีผู้ถือหุ้นรายใหญ่ คือ

นายริชาร์ด เดวิด ฮัน ถือหุ้นในอัตราร้อยละ 15.28

น.ส. เจนีน มากาเร็ต ฮัน ถือหุ้นในอัตราร้อยละ 33.33 ลักษณะความสัมพันธ์
น้องสาวของนายริชาร์ด เดวิด ฮัน

ด.ญ. อลินา ซิลวี่ ฮัน ถือหุ้นในอัตราร้อยละ 18.05 ลักษณะความสัมพันธ์ บุตรสาวของนายริชาร์ด
เดวิด ฮัน

(3) กรรมการ 1 ท่าน คือ นายริชาร์ด เดวิด ฮัน

ความคิดเห็นของกรรมการอิสระเกี่ยวกับรายการระหว่างกัน

รายการระหว่างกันที่เกิดกับบริษัทที่เกี่ยวข้องกันคือ รายการเช่าทรัพย์สินระหว่างกัน โดยบริษัทฯ ได้ตกลงทำสัญญาเช่าช่วงที่ดินจากบริษัท โอแมค จำกัด ซึ่งกรรมการอิสระมีความเห็นว่าการทำรายการดังกล่าวมีความจำเป็น สมเหตุสมผล และเป็นไปเพื่อประโยชน์สูงสุดของบริษัทฯ โดยเงื่อนไขต่างๆที่ระบุไว้ในสัญญาเช่า สอดคล้องตามหลักปฏิบัติทั่วไป และอัตราค่าเช่าเป็นราคาที่ยุติธรรม เนื่องจากเป็นอัตราและเงื่อนไขเดียวกับค่าเช่าที่บริษัท โอแมค จำกัด ทำสัญญากับเจ้าของที่ดิน ซึ่งเป็นบุคคลภายนอกที่ไม่มีความเกี่ยวข้องใดๆกับบริษัทฯ นอกจากนี้เป็นการทำรายการที่ไม่มีผลให้บุคคลที่มีส่วนได้เสียได้รับประโยชน์ทางการเงินอื่นนอกเหนือจากที่พึงได้ตามปกติ หรือเป็นเหตุให้ได้รับความเสียหายหรือกระทำการที่ขัดแย้งกับประโยชน์ของบริษัทฯอย่างมีนัยสำคัญ 

มาตรการหรือขั้นตอนการอนุมัติการทำรายการระหว่างกัน

กรณีรายการธุรกรรมที่ทำกับบุคคลที่เกี่ยวโยงกันตามมาตรา 89/12 (1)
ตามข้อกำหนดในพระราชบัญญัติหลักทรัพย์และตลาดหลักทรัพย์ เช่นรายการธุรกรรมทางการค้าปกติ
หรือธุรกรรมที่สนับสนุนธุรกิจที่มีเงื่อนไขการค้าทั่วไป
ต้องขออนุมัติจากคณะกรรมการบริษัทฯหรือขออนุมัติหลักการจากคณะกรรมการบริษัทฯก่อนที่จะทำธุรกรรม

สำหรับมาตรการ และ ขั้นตอนการอนุมัติการทำรายการระหว่างกัน
ในการเข้าทำสัญญากับบุคคลที่อาจมีความขัดแย้งทางผลประโยชน์
จะต้องผ่านการพิจารณาจากคณะกรรมการ ตรวจสอบ และ
จะต้องได้รับอนุมัติจากคณะกรรมการบริษัทฯ ในกรณีที่ต้องผ่านที่ประชุมคณะกรรมการบริษัทฯ
การออกเสียงในที่ประชุมนั้นๆ กรรมการซึ่งมีส่วนได้เสียจะไม่มีสิทธิออกเสียงลงคะแนน

นอกจากนี้ บริษัทฯ
และบริษัทย่อยต้องถือปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และ ตลาดหลักทรัพย์แห่งประเทศไทย และคณะกรรมการตรวจสอบ
ยังทำหน้าที่เป็นผู้สอบทานการทำรายการระหว่างกันที่สำคัญทุกรายไตรมาส
เพื่อดูแลไม่ให้เกิดความขัดแย้งทางผลประโยชน์อีกด้วย

นโยบายการทำรายการระหว่างกันในอนาคต

นโยบายของบริษัทฯ และบริษัทย่อยเกี่ยวกับการทำรายการระหว่างกันที่จะเกิดขึ้นในอนาคต
จะต้องปฏิบัติให้เป็นไปตามกฎหมายว่าด้วยหลักทรัพย์ และ ตลาดหลักทรัพย์
ข้อบังคับของตลาดหลักทรัพย์แห่งประเทศไทย
และการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยง และ การได้มา
หรือ จำหน่ายไปซึ่งทรัพย์สินของบริษัทฯ